title: Saara Forsius

text: Forsius opiskeli Helsingin yliopiston maatalous-metsätieteellisessä tiedekunnassa ja valmistui vuonna 1927 sekä agronomiksi että maatalous- ja metsätieteiden kandidaatiksi. Hän meni seuraavana vuonna naimisiin Vihdin Säästöpankin toimitusjohtajan Eiler Forsiuksen kanssa. Liitosta syntyi kaksi poikaa vuonna 1929 ja 1931.


title: Saara Forsius

text: Vuosina 1931–1937 Forsius toimi Vihdin yhteiskoulussa luonnonhistorian, maantieteen, terveysopin ja voimistelun opettajana. Samoina vuosina hän osallistui Vihdissä Kansallisen Kokoomuspuolueen ja Lotta Svärd -järjestön sekä Isänmaallisen kansanliikkeen paikallisosastojen toimintaan. Lotta Svärd -järjestön lakkauttamisen 1944 jälkeen Forsius toimi vuosina 1945–1947 Maatalouskerholiiton (myöh. 4H-järjestö) palveluksessa "Nuorten Sarka" -lehden ja "Maatalouskerhoneuvoja"-lehden toimitussihteerinä.


title: Saara Forsius

text: Saara Forsius oli Vihdissä kunnallisvaalien ehdokkaana Kokoomuspuolueen listoilla vuonna 1947. Seuraavan vuoden alussa hän tuli valituksi valtuustoon ja toimi siellä vuoteen 1972 saakka.


title: Saara Forsius

text: Saara Forsius nimitettiin Vihdin Säästöpankin toimitusjohtajaksi aviomiehensä kuoleman jälkeen vuonna 1951. Forsius sai paljon julkisuutta tammikuussa 1954, kun vankilasta karannut Hilarius Sorjonen yritti ryöstää Vihdin Säästöpankin. Forsius ei ryöstöyrityksen aikana suostunut luovuttamaan Sorjoselle kassaholvin avainta ja niinpä Sorjonen poistui paikalta ilman rahaa. Samana vuonna Forsius valittiin eduskuntavaaleissa kansanedustajaksi, ja hän toimi niissä tehtävissä vuoteen 1970 saakka.


title: Saara Forsius

text: Saara Forsius kuoli Lahdessa 86 vuoden ikäisenä vuonna 1988. Kansanedustaja Merikukka Forsius on hänen lapsenlapsensa. Myös Saara Forsiuksen isä, maanviljelijä Artturi Hiidenheimo sekä tämän toinen puoliso Elli Hiidenheimo, isän veli Pentti Hiidenheimo ja äidinisä Kaarle Ojanen toimivat kansanedustajina.


title: Henkilöntarkastus ja -katsastus (psykiatria)

text: Henkilöntarkastuksella ja henkilönkatsastuksella tarkoitetaan tässä artikkelissa tahdostaan riippumatta psykiatrisessa sairaalahoidossa olevaan potilaaseen kohdistuvaa (lääkärin määräämää) toimenpidettä, joka voidaan suorittaa myös potilaan tahdon vastaisesti. Henkilöntarkastuksella tarkoitetaan mm. potilaan vaatetuksen tutkimista ja henkilönkatsastuksella taas tarkoitetaan potilaan ruumiin tarkastamista ja/tai puhalluskoetta, veri-, virtsa- tai sylkinäytteen ottamista.


text: Kuten kaikkien muidenkin tahdosta riippumatta toteutettavien toimenpiteiden edellytyksenä on myös henkilöntarkastuksen ja - katsastuksen yleisenä ehtona se, että potilas on joko määrättynä mielenterveyslain mukaiseen tarkkailuun tai että hänet on määrätty tahdostaan riippumatta psykiatriseen sairaalahoitoon. Tämän vuoksi ei vapaaehtoisesti psykiatrisessa toimintayksikössä hoidossa olevaan potilaaseen voi kohdistaa mainittua tahdosta riippumatonta toimenpidettä.


text: Henkilöntarkastuksen voi määrätä suoritettavaksi hoidosta vastaava lääkäri, mikäli hänellä on perusteltu syy epäillä, että potilaalla on vaatteissaan tai muuten yllään "päihteitä, niiden käyttöön erityisesti soveltuvia välineitä tai potilaan oman tai muiden henkilöiden terveyttä tai turvallisuutta vaarantavia aineita tai esineitä."


text: Henkilönkatsastuksen voi myös määrätä suoritettavaksi potilaan hoidosta vastaava lääkäri, mikäli hänellä on aihetta epäillä potilaan olevan päihdyttävän aineen vaikutuksen alainen tai että hänellä on aiemmin mainittuja aineita tai esineitä kehossaan.


text: Toimenpiteen voi, kuten aiemmin on mainittu, määrätä suoritettavaksi hoidosta vastaava lääkäri. Hoidosta vastaavan lääkärin tulee kirjallisesti perustella potilaan sairauskertomukseen:


text: Henkilöntarkastuksessa, jossa voidaan tutkia mm. potilaan vaatetus, tulee olla läsnä kaksi hoitohenkilökuntaan kuuluvaa henkilöä. Potilaan yksityisyydestä tulee huolehtia mm. siten, että tarkastus ei tapahdu tilassa, jossa potilas on muiden henkilöiden nähtävissä.


text: Henkilönkatsastuksessa tulee myös olla läsnä kaksi osaston henkilökuntaan kuuluvaa henkilöä. Anatomista asiantuntemusta vaativan tutkimuksen saa tehdä vain henkilö, jolla on riittävästi anatomian tuntemusta. Käytännössä tämä tarkoittaa usein sitä, että tutkimuksen voi suorittaa vain lääkäri.


text: Mikäli henkilöntarkastuksessa tai henkilönkatsastuksessa käy ilmi, että potilaan hallussa on aiemmin mainittuja aineita tai esineitä tulee henkilökunnan ensisijaisesti ohjata potilasta toimittamaan omaisuus sairaalan ulkopuolelle, hävittämään ne tai luovuttamaan ne osaston henkilökunnan säilytettäväksi. Lääkärin erillisellä, kirjallisella päätöksellä omaisuus voidaan myös ottaa haltuun. Haltuunotetusta omaisuudesta tulee laatia erillinen luettelo potilaan sairauskertomuksen liitteeksi.


text: Sosiaali- ja terveysministeriön antaman ohjeen mukaan alkoholipitoiset nesteet voidaan hävittää esim. kaatamalla ne viemäriin ja huumausaineet on mahdollista luovuttaa poliisille (edelleen hävitettäväksi).


title: Aktio (fysiikka)

text: Fysiikassa aktio on skalaarinen suure, joka kuvastaa fysikaalista prosessia. Sen SI-yksikkö on formula_1 eli joule kerrottuna sekunnilla. Yksinkertaisimmillaan aktio on kineettisen energian ja prosessin keston tulo, lineaarisen liikemäärän ja avaruudellisen siirtymän tulo tai pyörimismäärän ja kulmaeron tulo. Kuitenkin yleensä tulee ottaa huomioon myös prosessin aikaiset muutokset edellä mainittujen osalta.


title: Aktio (fysiikka)

text: Klassisessa fysiikassa aktiolle ei juurikaan ole käyttökohteita lukuun ottamatta fysikaalisten järjestelmien liikeyhtälöitä, joiden johtamisessa voidaan hyödyntää stationaarisen aktion periaatetta. Kvanttimekaniikassa se sen sijaan on keskeinen käsite, sillä luonnon sallimat aktiot vaikuttavat olevan aina Planckin vakion likiarvon (formula_2) kerrannaisia.


title: The Honky Tonk Man

text: Roy Wayne Farris (s. 25. tammikuuta 1953) on amerikkalainen showpainija, joka tunnetaan paremmin nimellä The Honky Tonk Man sekä esiintymisistään WCW:ssä ja WWF:ssä, jossa hän oli Intercontinental Champion -listalla ennätysmäiset 64 viikkoa.


title: The Honky Tonk Man

text:
Farris on entisen vapaapainijan Jerry Lawlerin serkku ja Brian Lawlerin toinen setä.
Hän on ollut naimisissa 22 vuotta. Hänellä on kaksi lasta.
Hän harrastaa golfia.


title: Joonatan Rautio

text: Joonatan Rautio (s. 12. syyskuuta 1973) on suomalainen jazzmuusikko. Hänen pääinstrumenttinsa on saksofoni. Hänen tyylilajeinaan ovat jazzmusiikin lisäksi myös monet muut, erityisesti rytmimusiikin genret. Rautio on soittanut ja levyttänyt monien eri yhtyeiden riveissä. Hän on tehnyt äänitteille lukuisia sovituksia ja on myös tuottanut levytyksiä.


title: Joonatan Rautio

text: Vuosina 1993–1995 Rautio opiskeli Helsingin Pop & Jazz Konservatoriossa. Tämän jälkeen opiskeli Sibelius-Akatemian jazzmusiikin osastolla, josta hän valmistui musiikin maisteriksi 2003. Nykyään hän opettaa sekä Sibelius-Akatemiassa että Metropolian pop/jazzosastolla.


title: Joonatan Rautio

text: Rautio on työskennellyt muun muassa yhtyeissä Jukkis Uotila Band, Pentti Lasanen Big Swing, Jussi Lehtonen Quintet, Koko Jazz Orchestra, Jussi Fredriksson Jazz Wars, Markus Ketola Rewired, Timo Hirvonen Brasillian Heart, Tessa Virta Orkesteri, Janne Maarala Good Spirit, SuomiSolmu, Sami Saari & Sonics, Freda4, Big Brother, Caipirinha, Laura Sippola &Tuki, Ves Rain, Riverside Rascals, Jenny Robson Band, Visa Oscar Group, Kari Setälä quartet, Universal Big Band (Norja), His Masters Noise, Soul Connection, Higher Ground, Gospel Helsinki. Hän soitti vuonna 2008 presidentinlinnan itsenäisyyspäivän vastaanotolla.


title: Joonatan Rautio

text: Rautio on soittanut lukuisten kotimaisten ja ulkomaisten huippumuusikoiden kanssa. Näitä ovat muun muassa Jim Beard, Randy Brecker, Tim Hagans, Jon Balke, Jukkis Uotila, Mike Stern, Frank McComb, Adam Nussbaum, Peter Erskine, Jeff "Tain" Watts, Dave Liebmann, Lars Danielsson, Jesse van Ruller, Anders Jormin, Ron McClure sekä UMO Jazz Orchestra. Hänellä on myös useita omia kokoonpanoja:


title: Joonatan Rautio

text: Rautiolle myönnettiin 1999 Suomen Saksofoniseuran Josef Kaartinen-palkinto. Hän sai Pekka Pöyry-palkinnon 2000. Vuotta myöhemmin hänet valittiin Pori Jazz Vuoden Taiteilijaksi.


title: Joonatan Rautio

text: Suomen Jazzliitto myönsi Rautiolle vuoden 2010 Yrjö-palkinnon.


title: Naarajärven sotavankileiri

text: Naarajärven sotavankileiri, virallisemmin Sotavankien järjestelyleiri n:o 2 (Sv.Jär.leiri 2) oli suomalainen jatkosodan aikainen sotavankileiri Pieksämäellä. Leiri toimi vuosina 1941–1944, jolloin sen kautta kulki lähes 10 000 sotavankia, enimmillään vankiluku oli noin 2 500. Järjestelyleiriltä vangit lähetettiin varsinaisille sotavankileireille. Leiri sijaitsi Naarajärven kylässä Pieksämäen länsipuolella, Naarajärvi-nimisen järven liepeillä.


title: Naarajärven sotavankileiri

text: Leiri perustettiin vuonna 1941 Pieksämäen maalaiskunnan Hietamäen kylään. Perustamistöitä johti eversti Hans Kalm venäjän kielen taitoisena. Kalmilla oli alaisinaan alueelta koottu vartiokomppania johtajanaan vänrikki Pentti Pullinen.


title: Naarajärven sotavankileiri

text:
Kaikkiaan leirille rakennettiin 30 parakkirakennusta. Leirin oli määrä tulla toimeen varsin itsenäisenä yksikkönä, joten leiriin rakennettiin esimerkiksi paja, suutarin- ja räätälinverstas sekä sairaalaparakki.
Leirin komentajana toimi kapteeni Kalle Vierto


title: Naarajärven sotavankileiri

text: Järjestelyleirin päätarkoitus oli luetteloida ja kuulustella vangit, ja jaotella heidät eri ryhmiin sotilasarvonsa, poliittisten mielipiteidensä ja etnisen taustansa perusteella; esimerkiksi kommunistit, suomensukuiset ja juutalaiset oli määrä seuloa esiin. Vangit lähetettiin sen jälkeen kyseiselle ryhmälle varattuun sotavankileiriin.


title: Naarajärven sotavankileiri

text: Ensimmäiset vangit tuotiin leiriin heinäkuussa 1941. Vankiluku kasvoi nopeasti jatkosodan hyökkäysvaiheessa, ja kuten muillakin suomalaisilla sotavankileireillä, vankien ravitsemus- ja terveystilanne talvella 1941–1942 oli erittäin vaikea. Vankiluku oli liian suuri, ruokaa ei ollut riittävästi ja hygienia oli huono. Kesällä hyökkäysvaiheessa otetut vangit oli puettu kevyisiin sotilasasuihin, joten suuren joukon vaatettamisessa talvea varten oli vaikeuksia. Nälkä, kylmä ja punatauti tappoivat vankeja.


title: Naarajärven sotavankileiri

text: Leirin vangeista kuoli kaikkiaan 2 813, joka oli 15 prosenttia kaikista jatkosodan aikana vankileireillä kuolleista vangeista. Vangeista ammuttiin eri syistä 36.


title: Naarajärven sotavankileiri

text: Vuodesta 1942 lähtien vankileiri vuokrasi sotavankeja töihin suurimmaksi osaksi työvoimapulaa kärsiville maatiloille Keski-Suomen alueella. Nämä vangit olivat majoitettuina taloissa ja elivät siten suhteellisen vapaasti suomalaisten isäntäväen kanssa. Maatiloille vangit olivat edullista ja arvokasta työvoimaa, jonka ravitsemus ja kohtelu oli suhteellisen asiallista.


title: Naarajärven sotavankileiri

text: Naarajärven leirille perustettiin useita alaleirejä:


title: Naarajärven sotavankileiri

text: Leiri toimi jatkosodan päätyttyä inkeriläisten vankien ja pakolaisten kokoamiskeskuksena. Leirille koottiin yhteensä 8 000–9 000 inkeriläistä, jotka lähetettiin takaisin Neuvostoliittoon. Leirille toimitettiin myös 2. divisioonan Heimopataljoona 3:n sotilaat, jotka olivat Suomen puolelle loikanneita suomensukuisia neuvostosotavankeja. Miehille oli luvattu vapautus vastineeksi sotimisesta Suomen hyväksi. Naarajärveltä luovutettiin 212 entistä heimopataljoonan sotilasta takaisin Neuvostoliittoon, jossa he saivat ankarat rangaistukset kuolemantuomioihin saakka.


title: Naarajärven sotavankileiri

text: Vuonna 1945 leiri toimi vielä siirtoväestön tilapäisasumuksena, kunnes sinne perustettiin siviilivankila 1. marraskuuta 1945, "Naarajärven varavankila". Laitos toimii yhä samalla alueella.


title: Brnon teknillinen yliopisto

text: Brnon teknillinen yliopisto (, ) on yliopisto, joka sijaitsee Brnossa, Tšekissä. Se perustettiin vuonna 1899 ja alun perin tarjosi kursseja rakennustekniikassa. Nykyään siellä opiskelee yli 20 000 opiskelijaa kahdeksassa tiedekunnassa.


title: Brnon teknillinen yliopisto

text: Lista yliopiston tiedekunnista perustamisvuosineen:


title: Joachim Müncheberg

text: Joachim Müncheberg (18. joulukuuta 1918 – 23. maaliskuuta 1943) oli saksalainen toisen maailmansodan aikainen hävittäjä-ässä. Müncheberg lensi yli 500 taistelulentoa saavuttaen 135 ilmavoittoa. Müncheberg pudotussuhde oli 3.70.


title: Joachim Müncheberg

text: Lokakuussa [939 Müncheberg liittyi III./Jagdgeschwader 26:een (Hävittäjärykmentti 26:n kolmas laivue). Hän saavutti ensimmäisen ilmavoittonsa 7. marraskuuta 1939 ampuessaan alas Yhdistyneen kuningaskunnan ilmavoimien Bristol Blenheim -pommikoneen. Ranskan valtauksessa hän ampui alas kahdeksan lentokonetta. Taistelun Britanniasta varhaisessa vaiheessa Müncheberg lensi majuri Adolf Gallandin siipimiehenä. Elokuussa hänet nimitettiin 7./JG 26:n lentueenpäälliköksi "(Staffelkapitän)" ja 14. syyskuuta 1940 hänelle myönnettiin rautaristin ritariristi. Taistelussa Englannista hän saavutti kaikkiaan 14 ilmavoittoa.


title: Joachim Müncheberg

text: Seuraavaksi hän laivueineen otti osaa taisteluun Jugoslaviasta. Hän saavutti Välimerellä yli 20 ilmavoittoa. Toukokuussa 1941 hänelle myönnettiin rautaristin ritariristi tammenlehvillä. 1941 hän vietti kaksi kuukautta Libyassa Deutsches Afrikakorpsin tukena. Tämän jälkeen hän palasi Ranskaan elokuussa 1941. Hän saavutti Ranskassa 35 ilmavoittoa lisää, näistä 34 Supermarine Spitfirejä. 19. syyskuuta hänet ylennettiin kapteeniksi "(Hauptmann)" ja nimitettiin II./JG 26:n laivueenkomentajaksi "(Gruppenkommandeur)". Hän ampui 24. huhtikuuta alas puolalaisen lentäjä-ässän Marian Pisarekin. Heinäkuussa 1942 hänet siirrettiin itärintamalle, jossa hän ampui alas 33 lentokonetta. Hän sai seuraavana vuonna siirron Tunisiaan, jossa sai surmansa ilmataistelussa 23. maaliskuuta 1943.


title: Jouluvirsi

text: ”Jouluvirsi” on Juice Leskinen Grand Slam -yhtyeen humoristinen joululaulu, joka julkaistiin singlenä (GSS 104) vuonna 1985. Sen on säveltänyt ja sanoittanut Juice Leskinen ja sovittanut Anssi Tikanmäki. Kappale levytettiin a cappella -esityksenä, ja laulajina toimivat Leskisen lisäksi Toni Lähteenmäki ja Päivi Portaankorva.


title: Jouluvirsi

text: Kappale on julkaistu myöhemmin eri esittäjien "Joulutahti"-levyllä sekä singlekokoelmilla "Sietämätön mies" ja "Syksyn sävel – Kaikki singlet 1974–2004". Playback-esitys ”Jouluvirrestä” on mukana "Minä – sunnuntailapsi" -DVD:llä.


title: Franz von Werra

text: Franz von Werra (13. heinäkuuta 1914 – 25. lokakuuta 1941) oli saksalainen lentäjä-ässä toisen maailmansodan aikana.


title: Franz von Werra

text: Werra syntyi Leukissa Sveitsissä. Nuoruudessaan hän joutui sisarensa kanssa hoitoon saksalaiseen aatelisperheeseen. Hän liittyi Luftwaffeen vuonna 1936. Hän otti toisessa maailmansodassa osaa taisteluun Britanniasta, jossa hän ampui alas yhdeksän lentokonetta. Hänen oma koneensa ammuttiin alas Kentissä 5. syyskuuta 1940. Hän joutui brittien sotavangiksi ja vankileiriin kahden viikon kuulustelujen jälkeen. Hän yritti myös paeta 7. lokakuuta 1940, mutta joutui kiinni melko pian. Werra joutui lopulta tammikuussa 1941 Kanadaan sotavankileirille Ontarioon Suurten järvien lähelle. Werra alkoi suunnitella pakoa Yhdysvaltoihin, joka oli tuohon aikaan puolueeton. 21. tammikuuta hän karkasi Montrealista lähteneestä vankijunasta hypäten toisten vankien avustamana ulos junan ikkunasta. Hän päätyi Smiths Fallsiin 30 mailia St. Lawrence -joesta. Seitsemän muutakin vankia karkasi, mutta he jäivät pian kiinni.


title: Franz von Werra

text: Werran onnistui päästä Ogdensburgiin New Yorkin rajalle, missä hän antoi itsensä ilmi poliiseille. Viranomaiset syyttivät häntä laittomasta maahantulosta, ja Kanadan ja Yhdysvaltain viranomaisten neuvotellessa Saksan varakonsuli auttoi hänet Meksikoon. Werra meni ensin Rio de Janeiroon Brasiliaan, sitten Barcelonaan Espanjaan ja Roomaan Italiaan. Werra palasi lopulta Saksaan 18. huhtikuuta 1941. Hänet otettiin vastaan sankarina ja hän sai Adolf Hitleriltä ritariristin. Hän palasi Luftwaffeen ja otti osaa taisteluihin itärintamalla saavuttaen 25 ilmavoittoa. Hänen lentueensa siirrettiin lopulta partioimaan Pohjanmeren ylle. 25. lokakuuta 1941 hänen koneensa katosi Pohjanmerellä moottoririkon takia. Hänen ruumistaan ei ikinä löydetty.


title: Franz von Werra

text: Werrasta tehtiin vuonna 1956 kirja ja elokuva nimeltä "The One That Got Away".


title: Andries Hoogerwerf

text: Andries Hoogerwerf (29. elokuuta 1906 Vlaardingen, Alankomaat–5. helmikuuta 1977 Castricum) oli hollantilainen luonnontieteilijä, lintutieteilijä ja juoksija.


title: Andries Hoogerwerf

text: Hoogerwerf kunnostautui keskimatkojen juoksijana vuosina 1926–1930. Hän juoksi useita ennätyksiä ja edusti Hollantia vuoden 1928 Amsterdamin kesäolympialaisissa.


title: Andries Hoogerwerf

text: Hoogerwerf matkusti Jaavalle Indonesiaan vuonna 1931. Alue oli silloin vielä Hollannin siirtomaa. Aluksi hän luokitteli eliöitä Bogorin eläintieteellisen museon toimeksiannosta ja työskenteli Bogorin kasvitieteellisessä puutarhassa. Hänestä tuli siirtomaa-alueen luonnonsuojelualueiden luonnonsuojeluvirkamies 1935 ja hänet tunnetaan erityisesti jaavansarvikuonojen suojelusta ja Indonesian ensimmäisen kansallispuiston Ujung Kulonin perustamisesta.


title: Andries Hoogerwerf

text: Hoogerwerf palasi Hollantiin 1957 mutta vieraili senkin jälkeen säännöllisesti Indonesiassa. Hän toimi Manokwarin maatalouden tutkimuslaitoksen tutkijana lokakuusta 1962 huhtikuuhun 1963. Hollanissa hän asettui asumaan Castricumiin, jossa hän kuoli sydänkohtaukseen.


title: Andries Hoogerwerf

text: Hoogerwerf julkaisi useita kirjoja ja noin 250 lintu- ja kasvitieteellistä kirjoitusta. Linnuista hän nimesi muutamia alalajeja, muun muassa punarintakaijan ("Psittacula alexandri kangeanensis") vuonna 1962. Hänen kunniakseen on nimetty leuserinrotta ("Rattus hoogerwerfi").


title: Gerhard Schmidhuber

text: Gerhard Schmidhuber (9. huhtikuuta 1894 – 11. helmikuuta 1945) oli saksalainen kenraalimajuri toisen maailmansodan aikana. Hän oli syntynyt Dresdenissä Saksissa. Hän oli Wehrmachtin 13. panssaridivisioonan komentaja toisessa maailmansodassa. Kun saksalaiset valtasivat Unkarin vuonna 1944, Schmidthuber oli maassa olevien saksalalaisjoukkojen ylipäällikkö. Virassaan hänellä oli monia sopimuksia Raoul Wallenbergin kanssa. Wallenberg pelasti lukemattomia juutalaisia keskitysleireiltä. Schmidhuber kuoli Budapestin taistelussa.


title: Gerhard Schmidhuber

text: Unkarilainen sanomalehti väitti äskettäin, että Schmidhuber esti Budapestin gheton tuhoamisen puna-armeijan lähestyessä.


title: Gerhard Schmidhuber

text: Schmidhuberin saamiin kunniamerkkeihin kuuluivat ensimmäisen ja toisen luokan rautaristit sekä ritariristi.


title: Sojuz T-6

text: Sojuz T-6 oli Neuvostoliiton miehitetty avaruuslento Saljut 7 -avaruusasemalle. Alus laukaistiin Baikonurin kosmodromilta 24. kesäkuuta 1982 ja se palasi maahan 2. heinäkuuta 1982. Alus vietti avaruudessa noin kahdeksan vuorokautta. Lento oli Ranskan alku miehitettyihin avaruuslentoihin.


title: John Wood

text: John Wood (1. tammikuuta 1930 Derbyshire, Englanti, Iso-Britannia – 6. elokuuta 2011) oli englantilainen elokuva- ja teatterinäyttelijä. Hänet tunnetaan muun muassa elokuvista "Sotaleikit" (1983), "Ladyhawke – Legenda haukasta" (1985), "Jumpin’ Jack Flash" (1986), "Richard III" (1995), "Sabrina" (1995), "Kierot kuviot" (1998) ja "Pieni suklaapuoti" (2000). Hän voitti Tony-palkinnon roolistaan näytelmässä "Travesties". Hän asui Chipping Cambdenissa Gloucestershiressä Englannissa. Wood sai CBE-arvonimen vuonna 2007. Hän kuoli 81-vuotiaana elokuussa 2011.


title: Peter Auty

text: Peter Auty (s. 1969) on brittiläinen oopperalaulaja ja entinen kuoropoika. Tunnetuin Auty on vuonna 1982 ilmestyneen "Lumiukko"-lyhytelokuvan tunnusmelodian ”Walking in the Air” laulajana. Tuolloin hän oli St Paulin katedraalin kuorossa. 1980-luvulla Auty opiskeli Royal Scottish Academy of Music and Dramassa, kunnes aloitti oopperatenorin uransa vuonna 1987.


title: Sojuz T-7

text: Sojuz T-7 oli Neuvostoliiton miehitetty avaruuslento Saljut 7 -avaruusasemalle. Laukaisu tapahtui Baikonurista 19. elokuuta 1982 ja paluu maahan 10. joulukuuta 1982.


title: Horst Ademeit

text: Horst Ademeit (8. helmikuuta 1912 Breslau − 7. elokuuta 1944 Dünaburg, kadonnut) oli saksalainen lentäjä-ässä ja rautaristin ritariristin saaja toisen maailmansodan aikana Natsi-Saksassa. Hän saavutti Luftwaffen palveluksessa 166 ilmavoittoa pudotussuhteen ollessa 3.61.


title: Horst Ademeit

text: Ademeit valmistui Königsbergin Albertus-yliopistosta ennen toista maailmansotaa ja opiskeli lentäjäksi. Sodan syttyessä hänestä tuli hävittäjälentäjä. Hän otti osaa taisteluun Britanniasta, jossa hänet ammuttiin alas Kanaalin yläpuolella. Ademeit selviytyi vahingoittumattomana. Venäjän-sotaretken alettua Ademeit siirrettiin itärintamalle, jossa hän lensi JG 54:ssa. Vuonna 1944 hänet ylennettiin kommodoriksi.


title: Horst Ademeit

text: Ademeit saavutti 166 ilmavoittoa ja ansaitsi II sekä I luokan rautaristit ja ritariristin tammenlehvillä. Hän jahtasi 7. elokuuta 1944 venäläistä Il-2 Sturmovik -maataistelukonetta lähellä venäläisten linjoja Dünaburgissa. Hän ei palannut tukikohtaan, ja hänet julistettiin kadonneeksi.


title: Ahmavaara

text: Ahmavaara on suomalainen suku, johon on kuulunut useassa polvessa eri alojen vaikuttajia. Suvun kantaisä oli poliitikko Pekka Ahmavaara, jonka isä oli Ylitorniolla asunut talollinen David Ahma. Pekka Ahmavaara käytti alun perin nimeä Aulin, jonka alkuperä on epäselvä. Se on mahdollisesti väännös Lapissa esiintyneestä talonnimestä Aula. Vuonna 1906 hän suomensi nimensä "Ahmavaaraksi". Tunnettuja suvun jäseniä ovat olleet:


title: Endolymfa

text: Endolymfa on korvan kaarikäytävien simpukkatiehyessä ("scala media") olevaa nestettä. Kyseessä on solujen ulkopuolinen neste, jonka pääosaisena kationina on natriumin sijaan kalium. Endolymfalla on 80–90 millivolttia korkeampi potentiaali kuin perilymfalla.


title: Jan Kiepura

text: Jan Kiepura (16. toukokuuta 1902 Sosnowiec, Puola – 15. elokuuta 1966 Rye, New York, Yhdysvallat) oli puolalainen näyttelijä. Hänet tunnetaan muun muassa elokuvista "The Song of Night" (1932), "My Heart Calls You" (1934), "Auringonpaisteessa" (1936), "Give Us This Night" (1936), "Olet koko maailmani" (1939), "Ihmeellinen valhe" (1947) ja "Hymyn maa" (1952).


title: Jan Kiepura

text: Kiepura oli naimisissa näyttelijä Mártha Eggerthin kanssa vuodesta 1936 kuolemaansa saakka vuoteen 1966. Heillä on kaksi poikaa, Sharbek ja Marjan.


title: Louis Lavauden

text: Adrien Joseph Louis Lavauden (19. kesäkuuta 1881 Grenoble – 1. syyskuuta 1935 Anjou, Isère) oli ranskalainen metsä- ja eläintieteilijä.


title: Louis Lavauden

text: Lavauden työskenteli Ranskan kansallisen metsätoimiston ("Eaux et Forêts") palveluksessa Dauphinéssa ja myöhemmin kymmenen vuotta Tunisiassa. Vuonna 1925 hän otti osaa ensimmäiseen motorisoituun Saharan ylitykseen Tunisista Tšadjärven kautta Dahomeyhin. Vuosina 1928–1931 Lavauden toimi metsänvartijoiden päällikkönä Madagaskarilla. Hän palasi Ranskaan Keski-Afrikan kautta. Viimeiset vuotensa Lavauden vietti Pariisissa toimien opettajana maatalouskoulussa.


title: Louis Lavauden

text: Lavauden oli kiinnostunut eläintieteestä, erityisesti Madagaskarin linnustosta ja nisäkkäistä. Hän julkaisi lukuisia kirjoituksia myös kotiseutunsa Alppien eläimistöstä. Hänen laaja kokoelmansa on pääosin Grenoblen luonnonhistoriallisessa museossa.


title: Louis Lavauden

text: Lavauden nimesi linnuista isomustakaijan ("Coracopsis vasa") alalajin "drouhardi".


title: Perilymfa

text:
Perilymfa on korvan kuulo- ja eteiskäytävän sisältämää solujen ulkopuolista nestettä, joka on verrattavissa veriplasmaan ja selkäydinnesteseen.
Perilymfan pääasiallinen kationi on natrium.


title: Wolf-Udo Ettel

text: Wolf-Udo Ettel (26. helmikuuta 1921 – 17. heinäkuuta 1943) saksalainen Luftwaffen lentäjä-ässä toisen maailmansodan aikana natsi-Saksassa. Hän saavutti 124 ilmavoittoa ja sai kuolemansa jälkeen rautaristin ritariristin tammenlehvin ja miekoin. Ettelin pudotussuhde oli 2.02


title: Wolf-Udo Ettel

text: Ettel palveli itärintamalla vuodesta 1942. Hän saavutti ensimmäiset kaksi ilmavoittoaan 24. kesäkuuta. 10. heinäkuuta hänet ammuttiin alas hänen tuhottuaan venäläisen pommikoneen. Hänen onnistui kuitenkin uida Donjoen yli ja palata neljän päivän päästä yksikköönsä. Hän saavutti 20. ilmavoittonsa 9. elokuuta ja 30. voittonsa 7. lokakuuta. Hänen yksikkönsä sijoitettiin Kubanin sillanpääasemaan helmikuussa 1943. Hän tuhosi 28 venäläiskonetta maaliskuussa ja 36 huhtikuussa. Hän saavutti 120. ilmavoittonsa 11. toukokuuta mutta hänen koneensa Bf 109 G–4 ammuttiin rintamalinjojen väliin ja hänen onnistui palata omiensa linjoille huolimatta venäläisten kivääritulesta. Samana yönä hän johti Wehrmachtin partion hakemaan koneesta varusteita.


title: Wolf-Udo Ettel

text: Ettel sai ritariristin 1. kesäkuuta. 5. kesäkuuta 1943 Ettel sijoitettiin kapteeniksi 8./JG 27 yksikköön Kreikassa. Hän ampui alas Yhdistyneen kuningaskunnan ilmavoimien Supermarine Spitfiren Sisilian yläpuolella 14. heinäkuuta. 16. heinäkuuta hän pudotti kaksi B-24-pommikonetta ja yhden Spitfiren.


title: Wolf-Udo Ettel

text: Ettel ammuttiin alas Sisiliassa 17. heinäkuuta 1943 ja hän sai surmansa.


title: Wilfrid Wedgwood Bowen

text: Wilfrid Wedgwood Bowen (28. marraskuuta 1899 Barbados – 16. elokuuta 1987 Kutztown, Pennsylvania) oli yhdysvaltalainen eläintieteilijä ja lintutieteilijä.


title: Wilfrid Wedgwood Bowen

text: Bowenin vanhemmat olivat Ernest Francis Sinderby Bowen ja Maude Marion Hodgkinson. Bowen toimi biologian professorina Dartmouthin yliopistossa Hanoverissa New Hampshiressa. Bowen oli American Ornithologists' Unionin jäsen.


title: Wilfrid Wedgwood Bowen

text: Bowen nimesi linnuista muun muassa mosambikinkaijan ("Poicephalus cryptoxanthus") alalajin "tanganyikae".


title: Fernando Rey

text:
Fernando Rey (oik. Fernando Casado Arambillet; 20. syyskuuta 1917 A Coruña, Galicia – 9. maaliskuuta 1994 Madrid, Espanja) oli espanjalainen näyttelijä. Hänet tunnetaan muun muassa elokuvista "Tristana" (1970), "Doubt" (1972), "Elisa – elämäni" (1977), "Our Father" (1985), "The Knight of the Dragon" (1985), "Diario de invierno" (1988) ja "El Quijote de Miguel de Cervantes" (1991).
Fernando Rey oli naimisissa näyttelijä Mabel Karrin kanssa vuodesta 1960 kuolemaansa saakka. Heillä on kaksi lasta. Rey kuoli syöpään 9. maaliskuuta 1994. Hän oli kuollessaan 76-vuotias.


title: Preussin sotakorkeakoulu

text:
Preussin sotakorkeakoulu, myös Berliinin sotakorkeakoulu
() oli Preussin kuningaskunnan sotakorkeakoulu ja upseerioppilaitos, joka sijaitsi Berliinissä.


title: Preussin sotakorkeakoulu

text: Koulun perusti Berliiniin preussilainen kenraali Gerhard von Scharnhorst 15. lokakuuta 1801. Yksi koulun ensimmäisistä oppilaista oli Carl von Clausewitz, josta tuli yksi tunnetuimmista sotateoreetikoista. Muita maineikkaita koulussa opiskelleita olivat mm. sotamarsalkat Karl Friedrich von Steinmetz, Helmuth von Moltke ja Leonhard Graf von Blumenthal.


title: Preussin sotakorkeakoulu

text: Unter den Linden-kadun varrelle vuosina 1824-1825 rakennetun koulurakennuksen suunnitteli Karl Friedrich Schinkel. Ensimmäisen maailmansodan jälkeen koulu kävi läpi uudistuksia.


title: Preussin sotakorkeakoulu

text: Koulu lakkautettiin toisen maailmansodan jälkeen.


title: Ray Sharkey

text:
Ray Sharkey (14. marraskuuta 1952 Brooklyn, New York – 11. kesäkuuta 1993 New York, New York, Yhdysvallat) oli yhdysvaltalainen näyttelijä ja Golden Globe -voittaja. Hänet tunnetaan muun muassa elokuvista "Tähdentekijä" (1980) ja "The Ordeal of Bill Carney" (1981). Hänen viimeiseksi elokuvakseen jäi "Kyttä ja puolikas". Hän näytteli myös televisiosarjoissa "Wiseguy", "Murharyhmä" ja "Miami Vice".
Ray Sharkey oli puoliksi italialainen ja puoliksi irlantilainen. Avioliiton hän solmi kaksi kertaa: ensin Rebecca Woodin kanssa vuosina 1981–1986 ja sitten Carole Grahamin kanssa 1988–1992. Hänellä on Grahamin kanssa vuonna 1989 syntynyt tytär. Ray Sharkey kuoli AIDSiin 11. kesäkuuta 1993 ainoastaan 41-vuotiaana.


title: Juhannussauna

text: Juhannussauna on suomalainen juhannusperinne. Vanhassa talonpoikaiskulttuurissa juhannussauna oli erityinen saunomisajankohta vuodessa. Silloin saunottiin juhannusta korostavasti jo päivällä, jotta illalla oltaisiin puhtaina valmiina vastaanottamassa yötöntä yötä. Juhannussauna saatettiin koristella juhannuskoivuin tai tuorein lehvin.


title: Verkottunut ihmiskunta

text: Verkottunut ihmiskunta ("The Human Web. A Bird's-Eye View of World History") on William McNeillin ja J. R. McNeillin, isän ja pojan, kirjoittama teos, jossa käsitellään ihmisten verkostoitumista ja sen vaikutuksia maailmanhistoriaan. Verkottunut ihmiskunta saavutti ilmestyessään suuren suosion Yhdysvalloissa, maailmanlaajuisesti ja Suomessa.


title: Verkottunut ihmiskunta

text: McNeillien teemana on käydä maailmanhistoria läpi ihmisten verkottumisen ajatuksen näkökulmasta. Ihmiskunta on vuorovaikutusverkkojen muodostava laajempi kokonaisuus, joka historian saatossa on tihentynyt ja nopeutunut eri ajanjaksoina. "Verkottunutta ihmiskuntaa" pidetään yhtenä parhaimmista yrityksistä selittää, miten nykyisenkaltainen globaali maailmantalous ja maailmanjärjestelmä ovat muodostuneet. Helsingin Sanomien kriitikko kirjoitti kirjan olevan paras vastaus siihen, mistä globalisaatiossa on kysymys. Kirjaa ovat kehuneet vuolaasti useat arvostetut historiantutkijat, kuten Jonathan Spence ja Alfred Crosby. Crosby kirjoittaa: "If you're going to read only one book on world history, this is the one it should be." McNeillit itse kertoivat tavoitteenaan olleen myös kirjoittaa historiankirja, jonka ihminen, jolla ei ole kirjahyllyllistä akateemisia teoksia kodissaan, voisi ymmärtää. Tässä McNeillien katsotaan onnistuneen erinomaisesti, yksinkertaistamatta historiaa liikaa.


title: Verkottunut ihmiskunta

text: Helsingin, Turun ja Tampereen yliopistoissa kirja otettiin pääsykoekirjaksi suomenkielisen painoksen ilmestymisen jälkeen. 2007 kirja oli pääsykoekirjana Helsingin valtiotieteellisessä tiedekunnassa maailmanpolitiikan sekä talous- ja sosiaalihistorian oppiaineisiin. Turun ja Tampereen historian laitosten valintakokeisiin kirja nousi myös pääsykoekirjaksi. Turku ja Tampere jatkoivat pääsykoekirjojen kierrätystä seuraavana vuonna, mutta Helsingissä "Verkottunut ihmiskunta" on säilynyt toistaiseksi maailmanpolitiikan ja talous- ja sosiaalihistorian valintakokeiden pohjateoksena.


title: Verkottunut ihmiskunta

text: William H. McNeilliltä ovat aiemmin ilmestyneet muun muassa useaan otteeseen palkittu, historiantutkimukseen keskeisesti vaikuttanut maailmanhistorian yleiskuvaus "The Rise of the West. A History of the Human Community" (1963), mielenkiintoisen näkökulman tanssin ja ihmisyhteisöjen historiaan tarjoava "Keeping together in Time: Dance and Drill in Human History" (1995) ja "Plagues and People", joka on myös käännetty suomeksi nimellä "Kansat ja kulkutaudit".


title: Verkottunut ihmiskunta

text: J. R. McNeillin tunnetuin teos "Verkottuneen ihmiskunnan" ohella on hänen kuvauksensa 1900-luvun ympäristöhistoriasta, suuren painoarvon saanut "Something New Under the Sun: An Environmental History of the Twentieth-century World", jota ei ole käännetty suomeksi.


title: Otto Telschow

text: Otto Telschow (27. helmikuuta 1876 - 31. toukokuuta 1945), oli saksalainen viranomainen Wittenbergistä. Hänestä tuli poliisipäällikkö Hampuriin. Hän liittyi natsipuolueeseen 1925 ja oli paikallisen natsisanomalehden Niedersachsen-Stürmerin perustaja. Lokakuussa 1928 hänet nimitettiin Gauleiteriksi (aluejohtaja) Itä-Hannoverin alueelle. Hän pysyi virassaan II maailmansodan loppuun. 1930 hänet valittiin Reichstagiin Itä-Hannoverin alueelta ja hän pysyi virassa vuoteen 1945. Hän joutui brittisotavankeuteen Lüneburgissa ja teki itsemurhan vankilassa avaamalla rannevaltimonsa.


title: Kurt Knispel

text: Kurt Knispel (20. syyskuuta 1921 – 28. huhtikuuta 1945) oli saksalainen sotilas, panssarivaunun lataaja, ampuja ja lopulta vaununjohtaja toisessa maailmansodassa. Hän tuhosi 168 tankkia, ja varmistamattomat mukaan luettuina 195. Hänet on laskettu Johannes Bölterin, Ernst Barkmannin, Otto Cariuksen ja Michael Wittmannin ohella yhdeksi parhaista vaununjohtajista. Hän oli syntynyt Salisfeldissa (Salisov) Tšekkoslovakiassa. Vuonna 1940 vapauduttuaan työstään autotehtaassa hän liittyi Saksan armeijaan. Hän otti osaa operaatio Barbarossaan Saksan LVII armeijakunnassa luutnantti Hellmanin panssarivaunun lataajana. Hän taisteli Stalingradin lähellä Yarzevossa, Kaukasuksella ja otti osaa Leningradin piiritykseen. Knispel osallistui taisteluihin myös mm. Vinnytsjassa, Jampolissa ja Korsunin motissa. Hänet siirrettiin Normandiaan, jossa hän osallistui vetäytymistaisteluihin. Sieltä yksikkö siirrettiin takaisin itärintamalle. Knispel ansaitsi I ja II luokan rautaristin ja kultaisen Saksan ristin. Hän kaatui taistelussa Wostitzissa juuri ennen Saksan antautumista.


title: Verhnjaja Toiman piiri

text: Verhnjaja Toiman piiri () on paikallinen itsehallintoalue Arkangelin alueella Venäjällä. Alueen kaakkoisosassa Vienanjoen varrella sijaitsevan piirin pinta-ala on 20 450 neliökilometriä. Asukkaita piirissä oli 17 060 henkeä (väestönlaskenta 2010).


title: Verhnjaja Toiman piiri

text: Vuonna 1924 perustetun piirin hallinnollinen keskus on Verhnjaja Toiman kylä (3 462 as.). Piiriin kuuluu 9 maalaiskuntaa:


title: Verhnjaja Toiman piiri

text: Tärkeimmät elinkeinot ovat puunhankinta ja -jalostus sekä karjatalouteen, pellavan, perunan ja vihannesten viljelyyn erikoistunut maatalous.


title: Johannes Bölter

text: Johannes Bölter (19. helmikuuta 1915 Mülheim, Ruhr-16. syyskuuta 1987 Mülheim) oli saksalainen panssariupseeri toisessa maailmansodassa. Bölter toimi joukkueenjohtajana ja komppanianpäällikkönä 502. raskaassa panssarivaunupataljoonassa. Hän tuhosi sodan aikana 139 panssarivaunua (joidenkin lähteiden mukaan 144). Häntä pidetään Michael Wittmannin ja Otto Cariuksen ohella yhtenä sodan parhaista panssarivaununjohtajista.


title: Johannes Bölter

text: Sotilasarvoltaan hän oli kapteeni. Bölter ansaitsi monia kunniamerkkejä, kuten I ja II luokan Rautaristit ja Ritariristin tammenlehvillä ja miekoilla.


title: Gran Torino

text: Gran Torino on Clint Eastwoodin ohjaama jännitys- ja draamaelokuva vuodelta 2008. Hän näyttelee siinä itse pääosaa.


title: Gran Torino

text: Eastwood ilmoitti elokuvan ensi-illan aikoihin, että se olisi hänen viimeinen elokuvansa näyttelijänä, mutta hän palasi valkokankaalle neljä vuotta myöhemmin elokuvassa "Takaisin pelissä".


title: Gran Torino

text: Kyynistyneen eläkkeellä olevan autotehtaan työntekijän päivät täyttyvät talon kunnostustöistä, koiran hoivaamisesta, oluesta ja parturikäynneistä. Waltin varsinainen silmäterä on vuoden 1972 Gran Torino -mallinen henkilöauto. Vaikka Waltin vaimo toivoikin kuolinvuoteellaan miehen menevän ripittäytymään, M1-kiväärinsä säännöllisesti puhdistavalla Waltilla ei ole mielestään mitään tunnustettavaa. Waltin suhteet kahteen omaan poikaan ja näiden perheisiin ovat jääneet etäisiksi.


title: Gran Torino

text:
Kun tienoota terrorisoiva aasialainen nuorisojengi yrittää varastaa Waltin Torinon, tämä saa lisäkierroksia valmiiksi rasistisille asenteilleen. Hän alkaa kuitenkin nähdä asioita uudessa valossa, kun varas tulee Waltin ovelle ja lupaa hyvittää tekonsa tekemällä tälle töitä. Thao alkaa korvata tekoaan tekemällä töitä Waltille, jolloin Walt alkaa pitää Thaosta ja auttaa tätä elämässään, mutta sitten aasialaisjengi iskee Thaon kimppuun.
Ilta-Sanomien Tarmo Poussu arvioi, että elokuva tekee yhteenvedon Clint Eastwoodin tähtikuvasta ja tuo sen tähän hetkeen yllättävästi ja napakasti. Eastwood tavallaan pudottaa oman sankarihahmonsa myyttien maailmasta karuun todellisuuteen.


title: Gran Torino

text: Kulttuurivihkojen Eero Hirvenojan mukaan elokuva tarkoittaa hyvää, mutta se on turhan alleviivaava. Siinä kuitenkin osoitetaan, että vanhempikin ihminen voi vapautua ennakkoluuloista ja oppia hyväksymään erilaisuutta. Samalla Eastwood pääsee parodioimaan takavuosikymmenten vähäpuheisia tähtiroolejaan. Mikään erityisen syvällinen elokuvantekijä Eastwood ei kuitenkaan ole.


title: Gran Torino

text: Aamulehden Kari Salmisen arvion mukaan elokuva, ”karu romanssi tähden ja hänen arkkityyppisen hahmonsa välillä”, olisi kelvannut Eastwoodin jäähyväisiksi näyttelijänä, vaikka hän ei pitänytkään tämän vetäytymistä näyttelemisestä toivottavana.


title: Otto Carius

text: Otto Carius (27. toukokuuta 1922 Zweibrücken – 24. tammikuuta 2015) oli saksalainen panssarivaununjohtaja ja sotilasarvoltaan luutnantti. Hän tuhosi Tiger I -vaunullaan yli 150 vihollisen panssarivaunua toisessa maailmansodassa. Carius oli yksi kaikkien aikojen menestyksekkäimmistä panssarivaunujohtajista.


title: Otto Carius

text: Carius aloitti rintamapalveluksensa panssarimiehenä Saksan 20. panssaridivisioonan 21. panssarirykmentissä kesäkuussa 1941, jolloin hän toimi PzKpfw 38 (t)-panssarivaunun lataajana. Elokuun ensimmäisenä päivänä 1941 Carius ylennettiin alikersantiksi. Vuoden 1943 alussa Carius siirrettiin 502. raskaaseen panssarivaunupataljoonaan, joka oli varustettu Tiger I -panssareilla. Carius osallistui pataljoonan mukana Leningradin rintaman taisteluihin ja kesällä 1944 Narvan ratkaisutaisteluihin muun muassa Sinimäillä. Luutnantti Carius haavoittui vakavasti 24. heinäkuuta 1944 Daugavpilsin suunnalla Latviassa. Toivuttuaan hänet määrättiin järeillä Jagdtiger-panssarintorjuntavaunuilla varustetun 512. raskaan panssarintorjuntapataljoonan 2. komppanian päälliköksi. Cariusin komppania osallistui keväällä 1945 taisteluihin muun muassa Siegburgissa ja Reinillä. Cariusin sota päättyi hänen komppaniansa antautumiseen yhdysvaltalaisjoukoille 15. huhtikuuta 1945.


title: Otto Carius

text: Carius palkittiin muun muassa ensimmäisen ja toisen luokan rautaristeillä, rautaristin ritariristillä tammenlehvin ja hopeisella panssaritaistelumerkillä.


title: Otto Carius

text: Sodan jälkeen Carius kouluttautui apteekkariksi ja perusti Herschweiler-Pettersheimiin, Rheinland-Pfalziin, apteekin nimeltä "Tiger-Apotheke". Hän kirjoitti 1960 myös kirjan "Tiger im Schlamm: Die 2./schw.Pz.-Abt.502 vor Narwa und Dünaburg" (”Tiikerit mudassa: 2. raskas panssariosasto 502 Narvassa ja Daugavpilsissä”) sotakokemuksistaan. Kirjan käänsi suomeksi vuonna 2015 Raimo Malkamäki.


title: Lashkar-e-Taiba

text: Lashkar-e-Taiba on radikaali-islamilainen terroristijärjestö Etelä-Aasiassa, jonka tavoitteena on perustaa koko Intian niemimaan kattavan muslimivaltio. Se haluaa irroittaa muslimienemmistöisen Kashmirin alueen pääosin hindujen kansoittamasta Intiasta. Järjestöä johtaa Hafiz Muhammad Saeed. Hindujen lisäksi juutalaiset lukeutuvat sen vihollisiin.


title: Lashkar-e-Taiba

text: Alkujaan järjestö taisteli Afganistanissa neuvostojoukkoja vastaan 1980-luvulla, jolloin se alkoi saada rahoitusta Persianlahden maista. Se alkoi toimia Intiassa vuonna 1993 Jammun ja Kashmirin alueella. Se on tehnyt monia terrori-iskuja lähinnä Kashmirin laakson alueella, mutta myös muualla Kashmirissa ja varsinaisessa Intiassa. Järjestö on aktiivisempi ja raaempi kuin muut alueella toimivat järjestöt. Sen toimintatapoihin kuuluvat itsemurhaiskut siviili- ja sotilaskohteita vastaan.


title: Lashkar-e-Taiba

text: Järjestön nimi kirjoitetaan länsimaissa muun muassa "Lashkar-e-Taiba","Lashkar-i-Taiba", "Lashkar-e-Toiba", "Lashkar-i-Tayyaba", "Lashkar-e-Tayyaba", "Lashkar-e-Tayyiba", "LeT". Urdun kielen لشکرطیبہ "laškar-ĕ ṯayyiba" on kirjaimellisesti "Hyvien armeija", mutta käännetään vaikkapa näin: "Oikeauskoisten armeija", "Puhtaiden armeija".


title: Lashkar-e-Taiba

text: Pakistan kielsi järjestön toiminnan vuonna 2002 kansainvälisen painostuksen vuoksi, jonka jälkeen sen entisiä jäseniä on epäilty iskuista Pakistanissa Pervez Musharrafin hallintoa vastaan. Intian hallitus ja epäviralliset intialaiset lähteet väittävät Pakistanin ja sen tiedustelupalvelun (ISI) edelleen tukevan Laskhar-e-Taibaa, minkä Pakistan kiistää.


title: Ernst Barkmann

text: Ernst Barkmann (25. elokuuta 1919 – 27. kesäkuuta 2009) oli saksalainen entinen SS-Oberscharführer (ylikersantti) ja panssarivaunun johtaja. Hän saavutti mainetta toisessa maailmansodassa Panther-panssarivaunun johtajana.


title: Ernst Barkmann

text: Barkmann syntyi Kisdorfissa Segebergissä Holsteinissa. Hänen isänsä oli maanviljelijä ja hän seurasi aluksi isänsä jalanjälkiä. Barkmann liittyi 1. huhtikuuta 1939 vapaaehtoisena SS-Verfügungstruppen SS-Standarte Germaniaan. Barkmann osallistui SS-Standarte Germanian 9. komppanian mukana Puolan ja Ranskan valtauksiin, toimien kiväärimiehenä ja konekivääriampujana. Operaatio Barbarossan alkaessa 1941 SS-Standarte Germania oli jo liitetty SS-divisioona Wikingiin. Barkmann haavoittui Dnjepropetrovskin luona käteen 23. heinäkuuta 1941.


title: Ernst Barkmann

text: Haavoittumisensa jälkeen Barkmann oli puolisen vuotta alokaskouluttajana maaliskuuhun 1942 asti, jolloin hän liittyi SS-divisioona Das Reichin 2. SS-panssarirykmentin 1. panssarivaunupataljoonan 2. panssarivaunukomppaniaan. Barkmann palasi taistelutehtäviin itärintamalla talvella 1942-1943, jolloin hän toimi Panzer III Ausf. J/1-panssarivaunun ampujana ja vaununjohtajana. Barkmann osallistui heinäkuussa 1943 menestyksekkäästi muun muassa Kurskin taisteluun. Elokuussa 1943 Barkmann siirrettiin 2. SS-panssarirykmentin 1. panssarivaunupataljoonan 4. panssarivaunukomppaniaan, joka sai kalustokseen uudet Panther-panssarivaunut. Syyskuussa 1943 Barkmann ylennettiin SS-Unterscharführeriksi.


title: Ernst Barkmann

text: Keväällä 1944 Barkmannin divisioona Das Reich oli siirretty Ranskaan, sillä länsiliittoutuneiden maihinnousu vaikutti yhä todennäköisemmältä. Normandian maihinnousu alkoi 6. kesäkuuta 1944, ja Das Reich saavutti rintaman heinäkuun alussa St. Lô:n suunnalla. Barkmann sai Rautaristin ritariristin 27. elokuuta 1944. Barkmann osallistui myös Ardennien taisteluun talvella 1944. Viimeiset taistelunsa Barkmann kävi vuoden 1945 keväällä itärintamalla Unkarissa ja Itävallassa. Barkmann hakeutui takaisin Saksan maaperälle ja antautui länsiliittoutuneille. Hänen sotavankeutensa kesti kaksi ja puoli vuotta ja hän vapautui 18.12.1947.


title: Ernst Barkmann

text: Sodan jälkeen hän toimi kotikaupunkinsa, Kisdorfin, pormestarina.


title: Vertebroplastia

text:
Vertebroplastia tarkoittaa selkänikaman nikamasolmun hohkaluun täyttämistä niin sanotulla luusementillä (PMMA).
Kivulias nikama täytetään sementillä joko paikallispuudutuksessa, nukutuksessa tai selkäpuudutuksessa.
Sementti puristetaan nikamasolmuun ohuen neulan kautta läpivalaisukontrollissa.
Toimenpiteen aiheena on osteoporoottinen kivulias murtuma, selkärangan kasvain tai etäpesäke.
Oulun yliopistollinen sairaala ja HYKS Töölön sairaala ovat tehneet näitä toimenpiteitä ensimmäisenä Suomessa.


title: Nikamamurtuma

text: Nikamamurtuma on selkärangan osan eli selkänikaman luunmurtuma.


title: Nikamamurtuma

text:
Nikamamurtumia voi tulla terveisiin tai jonkun sairauden heikentämiin selkänikamiin.
Terve selkänikama murtuu suuren vammaenergian takia. Sairauden takia heikentynyt nikama murtuu vähäisen vammaenergian tai kuormituksen takia (ns. patologinen murtuma).


title: Nikamamurtuma

text: Nikamamurtuma voi olla hyvin itsekseen parantuva eli stabiili tai huonosti itsekseen parantuva eli instabiili. Stabiileja murtumia hoidetaan ilman leikkausta, mutta ne voidaan leikata, jos tilanne huononee. Instabiilit murtumat voidaan leikata, tukea metalliruuvein ja tangoin ja luuduttaa. Joskus murtumaa voidaan tukevoittaa sementöimällä (vertebroplastia) itsenäisenä toimenpiteenä tai muun toimenpiteen osana.


title: Nikamamurtuma

text: Se, mitä nikamamurtumasta seuraa, riippuu siitä, missä kohti selkärankaa murtuva nikama sijaitsee: Kaulanikaman murtuma voi aiheuttaa kuoleman tai neliraajahalvauksen. Rintanikaman murtuma voi aiheuttaa alavartalon ja alaraajojen halvauksen. Lannenikamamurtuma voi aiheuttaa alaraajojen laajaa toiminnanhäiriötä.


title: Nikamamurtuma

text: Nikamamurtumapotilas kuuluu neurokirurgiseen tai ortopediseen arvioon oikean hoitomenetelmän valitsemiseksi.


title: Vammaenergia

text: Vammaenergia tarkoittaa tapaturmassa ihmisen ihmisen rakenteita vahingoittavaa mekaanista voiman suuruutta. Vammaenergia voidaan luokitella joko suur- tai pienenergiseksi, tosin jako näiden välillä ei ole yksiselitteinen.


title: Vammaenergia

text: Suurienergiainen vamman hoito tulee tapahtua hyvät hoitomahdollisuudet omaavassa traumasairaalassa tai vastaavassa yksikkössä. Kaikissa yliopistosairaaloissa ja isoimmissa keskussairaaloissa on monivammapotilaille organisoitu mahdollisimman kattava hoito-ohjeisto ja hoitotiimi. Suomessa suurin traumasairaala on HYKS Töölön sairaala, jossa tapaturma-asemalla toimii niin sanottu traumatiimi.


title: Väinö Sanaksenaho

text: Väinö Edvard Sanaksenaho () oli suomalainen jääkärivänrikki.


title: Väinö Sanaksenaho

text: Hänen äitinsä oli Elsa Sofia Sanaksenaho. Hänet vihittiin avioliittoon vuonna 1943 hammaslääkäri Aili Adéle Watian kanssa.


title: Väinö Sanaksenaho

text: Sanaksenaho kävi kansakoulun ja Oulun kauppakoulua.


title: Väinö Sanaksenaho

text: Sanaksenaho työskenteli konttoristina ja liittyi vapaaehtoisena Saksassa sotilaskoulutusta antavaan Jääkäripataljoona 27:n 2. komppaniaan 11. maaliskuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Hänet siirrettiin 11. helmikuuta 1917 Altonan työosastoon, mistä hänet laskettiin siviilitöihin 2. elokuuta 1917.


title: Väinö Sanaksenaho

text: Sanaksenaho saapui takaisin Suomeen 24. maaliskuuta 1918 Vaasaan höyrylaiva S/S Arcturuksen toisella aseidenkuljetusmatkalla. Vaasasta hänet komennettiin komppanianpäälliköksi Oulun suojeluskuntaan.


title: Väinö Sanaksenaho

text: Sisällissodan jälkeen hänet siirrettiin 5. kesäkuuta 1918 alkaen Suomen valkoisen kaartin 12. pataljoonan 3. komppaniaan. Armeijasta hän kumminkin erosi ja liittyi 22. kesäkuuta 1918 jääkärikapteeni Toivo Kuisman johtamaan Vienan Karjalan retkikuntaan. Hän toimi retkikunnalla joukkueenjohtajana ja 20. elokuuta – 15. syyskuuta 1918 välisen ajan komppanianpäällikkönä 2. komppaniassa. Hän otti osaa retkikunnalla taisteluihin Vuokkiniemessä, missä hän haavoittui. Retkikunnalta palattuaan Suomeen hän toimi Kuopiossa jääkärikapteeni Kuisman adjutanttina sekä toimi 1. joulukuuta 1918 – 1. huhtikuuta 1919 välisen ajan opettajana karjalaisten sotilasjohtajakursseilla ja oli huhtikuun ajan kurssinjohtajana sekä sen jälkeen 21. kesäkuuta 1919 saakka retkikunnan rahastonhoitajana. Myöhemmin hän liittyi Suojeluskuntajärjestöön, missä hänet sijoitettiin harjoituspäälliköksi Iisalmen suojeluskuntaan 1. syyskuuta 1919 ja toimi tehtävässä 1. elokuuta 1921 saakka, toimien tuona aikana hetken myös Iisalmen suojeluskunnan paikallispäällikkönä. Vuonna 1925 hän siirtyi järjestysmieheksi Kyrön-Petsamon maantienrakennustyömaalle, mistä hän siirtyi etsivän keskuspoliisin palvelukseen 12. syyskuuta 1930 ja palveli keskuspoliisissa 14. helmikuuta 1931 saakka. Myöhemmin hän toimi sekalaisissa töissä.


title: Väinö Sanaksenaho

text: Sanaksenaho osallistui talvisotaan ylimääräisenä kansliavirkailijana Kemin sotilaspiirin esikunnan Kutsuntatoimistossa. Välirauhan aikana hän jatkoi samassa tehtävässä, kunnes jatkosodan puhjettua hänet siirrettiin Oulun läänin kansanhuoltopiirin palvelukseen, missä tehtävässä hän palveli sodan loppuun saakka.


title: Laakson ratsastusstadion

text: Laakson ratsastusstadion on Helsingin Laaksossa sijaitseva esteratsastuskenttä.


title: Laakson ratsastusstadion

text: Kenttä otettiin käyttöön kesäkuussa vuonna 1937, jolloin kilpailtiin pohjoismaisista mestaruuksista. Alkuperäinen puinen katsomo tuhoutui tulipalossa kevättalvella 1989. Uusi nykyinen katsomorakennus valmistui vuonna 2000.


title: Laakson ratsastusstadion

text: Hevosurheilualueet Ruskeasuolle ja Laaksolle rakennettiin vuoden 1940 olympialaisia varten. Sodan vuoksi kilpailu peruutettiin ja järjestettiin Helsingissä vasta vuonna 1952. Tuolloin kouluratsastus järjestettiin olympianurmella Ruskeasuon ratsastushallin luona, kenttäratsastuksen maastorata kiersi Keskuspuistossa, sekaestelaukkaosuus ratsastettiin Talin laukkaradalla ja esteosuus hypättiin Laaksolla kuten muutkin esteluokat. Esteratsastuksen finaalikilpailu käytiin kisojen viimeisenä päivänä Olympiastadionilla.


title: Diskusleikkaus

text: Diskusleikkaus on selkärangan nikamavälilevyyn kohdistuva leikkaus. Diskus eli välilevy voi aiheuttaa ongelmia kaularangan, rintarangan tai lannerangan alueella. Vaikeiden oireiden takia diskusleikkauksia tekevät kaularangan ja rintarangan alueella pääasiassa neurokirurgit, lannerangan alueella ortopedit ja neurokirurgit. Diskusleikkaus on yleensä niin sanottu mikrokirurginen leikkaus.


title: Spinaalistenoosi

text:
Spinaalistenoosi on termi, jolla tarkoitetaan selkäydinkanavan ahtaumaa. Spinaalistenoosi voi aiheuttaa vaivaa missä tahansa selkärangan alueella.
Kaikkein vaikeimpia oireita aina neliraajahalvaukseen saakka voi kehittyä kaularangan alueella.
Rintarangan alueella ahtauma on harvinainen.


title: Spinaalistenoosi

text: Lannerangan alueella ahtaumat ovat yleisempiä kuin kaularangan alueella. Jos hermorakenteet joutuvat ahtaumassa puristukseen ja tästä aiheutuu oireita, on hyvä jos ortopedi tai neurokirurgi tekee tilannearvion magneettikuvin. Magneettikuvaus on perustutkimus, kun halutaan selvittää selkärangan ongelmia. Spinaalistenoosin leikkaushoito kuuluu neurokirurgian tai ortopedian alaan. Lanneranka on ortopedien ja neurokirurgien aluetta ja muut selkärangan alueet lähinnä neurokirurgien aluetta.


title: Spinaalistenoosi

text: Suomen suurin selkäkirurgian yksikkö on HYKSin Töölön sairaalassa.


title: Victor Gurney Logan Van Someren

text: Victor Gurney Logan Van Someren (1886 Melbourne, Australia – 24. heinäkuuta 1976) oli Keniassa työskennellyt eläintieteilijä.


title: Victor Gurney Logan Van Someren

text: Tohtori Van Someren syntyi Australiassa, kävi yksityiskoulua ja opiskeli eläintiedettä George Watson's Collegessa Edinburghin yliopistossa Skotlannissa. Hän oli myös hammaslääkäri.


title: Victor Gurney Logan Van Someren

text: Van Someren muutti Keniaan 1912 ja asui Nairobissa. Hän oli Itä-Afrikan ja Ugandan luonnonhistoriallisen seuran kunniasihteeri (East Africa and Uganda Natural History Society).


title: Victor Gurney Logan Van Someren

text: Van Somerenin puoliso oli Elizabeth Cunningham.


title: Victor Gurney Logan Van Someren

text: Van Someren julkaisi muun muassa teokset "Bird Life in Uganda" ja "Notes on Birds of Uganda and East Africa". Hän nimesi useita lintulajeja, kuten rusko-otsakertun ("Eremomela turneri").


title: Helsingin Ratsastajat

text: Helsingin Ratsastajat on Helsingissä toimiva ratsastusseura.


title: Helsingin Ratsastajat

text: Yhdistys syntyi Keskustalli Oy:n yhteyteen, joka aloitti toimintansa Kampin kasarmialueella muonavarikon tallissa, nykyisen Hotelli Presidentin paikalla. Ratsastajien määrä kasvoi ja kaivattiin yhdistystä luomaan selkeät puitteet harrastustoiminnalle ja mahdollistamaan kilpailujen järjestäminen. Perustava kokous pidettiin syyskuun 1. päivänä 1930.


title: Helsingin Ratsastajat

text: Keskustalli ja sen mukana Helsingin Ratsastajat siirtyivät 1940 Ruskeasuon ratsastushallin loistaviin tiloihin. Vuonna 1967 yhdistys vuokrasi Helsingin kaupungilta tallin Tuomarinkylän kartanosta ja vuokrasi sen edelleen Maire Andersson-Blondyxille ja Jouni Taivalojalle. Näin sai alkunsa Ratsastusopisto. Tuomarinkylästä kehittyi sittemmin yksi maamme suurimmista ratsastuskeskuksista.


title: Helsingin Ratsastajat

text: 1970-luvulla alkoi niin kansallisten kuin kansainvälisten kilpailujen järjestäminen ja niihin osallistuminen olla rutiinia. Molemmat silloiset olympiaratsastajat, Kyra Kyrklund kouluratsastuksessa ja Christopher Wegelius esteratsastuksessa, ovat seuran kasvatteja jo juniorista alkaen.


title: Laulelmia suomalaismetsistä

text: Laulelmia suomalaismetsistä on Esa Niemitalon vuonna 1977 julkaisema musiikkialbumi. Se sisältää ruotsalaisen runoilijan Dan Anderssonin (1888–1920) runoihin sävellettyjä lauluja pääasiassa Aappo I. Piipon suomennoksina. Levystä ei ole tehty cd-versiota, mutta se on kuunneltavissa Spotifyssa.


title: Laulelmia suomalaismetsistä

text: Kaikki kappaleet sanoittanut Aappo I. Piippo, ellei toisin mainittu.


title: Mologa

text: Mologa () on Volgan vasemmanpuoleinen sivujoki Tverin, Novgorodin ja Vologdan alueilla Venäjällä. Sen pituus on 456 kilometriä ja valuma-alueen laajuus 29 700 neliökilometriä (joidenkin lähteiden mukaan valuma-alue 31 500 km).


title: Mologa

text: Mologa saa alkunsa Tverin alueen Maksatihan piiristä, virtaa mutkitellen kohti pohjoista ja laskee Rybinskin tekoaltaaseen. Kevätulva on yleensä huhti-kesäkuussa. Sen varrella sijaitsevat Bežetskin, Ustjužnan ja Pestovon kaupungit sekä Maksatihan taajama. Joen alajuoksu, jonka varrella aikaisemmin sijaitsi Vesjegonskin kaupunki, on nykyään osa Rybinskin tekojärveä. Sen alle on jäänyt myös jokisuussa sijainnut Mologan kaupunki.


title: Hannutin taistelu

text: Hannutin taistelu oli Saksan ja liittoutuneiden joukkojen välillä 12.–14. toukokuuta 1940 Hannutin alueella Belgiassa toisessa maailmansodassa käyty taisteltu, joka oli siihen mennessä suurin panssaritaistelu.


title: Hannutin taistelu

text: Saksan tavoitteena oli sitoa taisteluun Ranskan 1. armeija ja siten estää sen osallistuminen Saksan armeijaryhmä A:n Ardenneilla tehtävän hyökkäyksen torjuntaan. Läpimurto Ardenneilla oli tarkoitus toteuttaa 15. toukokuuta eli vain viisi päivää Alankomaihin ja Belgiaan suunnattujen hyökkäysten jälkeen. Ero antoi liittoutuneille kuvan, että saksalaiset aikoivat hyökätä Ranskaan samoin kuin ensimmäisen maailmansodan Schlieffenin suunnitelman mukaisesti. Liittoutuneiden joukkojen siirtyessä Belgiaan ne sidottiin taisteluihin hyökkäämällä Hannutissa ja Gemblouxissa. Ranskan 1. armeijan sivusta jäätyä avoimeksi saksalaiset etenivät Englannin kanaalin rantaan piirittäen liittoutuneiden alueella olleet joukot.


title: Hannutin taistelu

text: Taistelu päättyi Saksan taktiseen voittoon, joskin Ranskan 1. armeija kykeni liittymään Gembloux'n puolustajiin. Gembloux'ssa käytiin seuraava taistelu 14.–15. toukokuuta, missä kärsimänsä tappion jälkeen ranskalaisjoukot vetäytyivät Lilleen. Ranskalaiset kykenivät edelleen viivyttämään saksalaisten etenemistä antaen brittiläiselle siirtoarmeijalle aikaa vetäytyä Dunkerqueen evakuoitavaksi Englantiin.


title: Hannutin taistelu

text: Hannutin aluetta puolustivat kenraali Prioux’n Ranskan ratsuväkiarmeijakuntaan kuuluneet 2. ja 3. kevyt mekanisoitu divisioona (). Kumpaankin divisioonaan kuului kaksirykmenttinen panssariprikaati, ja rykmenteissä oli 87 panssarivaunua, joista puolet keveitä Hotchkiss H-35/H-39 -vaunuja ja loput keskiraskaista Somua S-35 -vaunuja. Divisioonaan kuului lisäksi motorisoitu kivääriprikaati, tiedustelurykmentti, kenttätykistörykmentti, pioneeripataljoona sekä normaalit huoltoyksiköt. Divisioonan tehtäväksi oli suunniteltu strateginen tiedustelu- ja suojaustehtävät.


title: Hannutin taistelu

text: Kenraali Hoepnerin Saksan XVI motorisoitu armeijakunta, jonka muodostivat 3. ja 4. panssaridivisioona, joihin kumpaankin kuului panssari- ja jalkaväkiprikaati tukevine osineen kuten kenttätykistö-, pioneeri- ja viestiyksiköt. Kumpikin prikaati koostui kahdesta rykmentistä. Panssariprikaatiin kuului kaikkiaan 561 panssarivaunua, mutta liikekannallepanon aikaisten kalustopuutteiden vuoksi todellinen vahvuus oli noin 300.


title: Mikrokirurginen leikkaustekniikka

text: Mikrokirurginen leikkaustekniikka on käytössä monella kirurgian alalla.


title: Mikrokirurginen leikkaustekniikka

text: Mikrokirurgia tarkoittaa käytännössä leikkausmikroskooppin käyttöä, jolloin kohteeseen saadaan hyvä valo ja suurennus. Tarkka leikkaustyöskentely on tällöin mahdollinen ja kudosten erottuminen paremmin on mahdollista.


title: Mikrokirurginen leikkaustekniikka

text: Hyvä esimerkki mikrokirurgiasta on neurokirurgia, jossa mikroskoopin avulla leikataan aivoja, selkäydintä, selkäydinkanavan rakenteita, ääreishermostoa.


title: Mikrokirurginen leikkaustekniikka

text: Mikrokirurgiaa käytetään myös silmäkirurgiassa, korvatautien alalla ja plastiikkakirurgiassa.


title: North (Etelä-Carolina)

text: North on kaupunki Orangeburgin piirikunnassa Etelä-Carolinassa Yhdysvalloissa. Kaupungin väkiluku oli 813 vuoden väestönlaskennassa.


title: North (Etelä-Carolina)

text: United States Census Bureaun mukaan kaupungin pinta-ala on 2,2 km², eikä vesialueita ole.


title: Leikkausmikroskooppi

text: Leikkausmikroskooppi on muun muassa neurokirurgin perustyöväline, jota ilman leikkaushoitoja ei voitaisi toteuttaa.


title: Leikkausmikroskooppi

text:
Leikkausmikroskooppi on painava laite, jonka tasapainotettu jalustakin painaa jo satoja kiloja.
Optiikkaosa on monilla säädöillä varustettu ja vapaasti 360 astetta kaikissa tasoissa liikkuva usein suuohjattava mikroskooppi, jolloin leikkaajan kaksi kättä jäävät vapaiksi mikrokirurgiseen työskentelyyn.


title: Leikkausmikroskooppi

text: Tunnettuja laitevalmistajia ovat Zeiss, Möller-Wedel ja Leica.


title: The Odorants

text: The Odorants on vuonna 1995 perustettu suomalainen punk rock -yhtye. Yhtye on julkaissut kaksi täysmittaista studioalbumia, neljä virtuaalista EP-levyä, sekä kolme singleä ja yhden demolevytyksen. Jäsenten oikeat nimet eivät ole vuotaneet julkisuuteen. Yhtye teki vuosina 2000−2003 yhteistyötä Extreme Duudsonit -temppuryhmän kanssa tehdessään musiikkia heidän Maailmankiertue-sarjalleen.


title: The Odorants

text: Odorantsin perusti vuonna 1995 lukioon päässyt yhtyeen rumpali Jaska. Lukiossa hän tapasi Anssin ja Ramin, jotka liittyivät hänen uuteen bändiprojektiin, The Odorantsiin. Anssi ja Rami kertoivat soittavansa kitaroita, ja Anssi myös lauloi. Yhtye muovautui ensimmäiseen muotoonsa. Jaska muisti myöhemmin vanhan seinäjokelaisen ystävänsä, joka käytti taiteilijanimeä Murkku, ja hän myös soitti bassoa. Yhtyeen alkuperäinen kokoonpano oli syntynyt. Vuonna 1996 yhtye julkaisi ensimmäisen demolevytyksensä, joka kantoi nimeä Butt First. Demo ei saavuttanut kovin suurta suosiota, ja se julkaistiin United Recordsin kautta.


title: The Odorants

text: Vuonna 1998 yhtye julkaisi EP-levyn Tales From The Underground, joka menestyi paljon paremmin musiikkimaailman saralla kuin edeltäjänsä. Vuonna 1999 ilmestyi toinen EP-levy, jonka nimeksi tuli 2 (EP) (tunnetaan myös nimellä II). Toinen EP-levy oli jo erittäin iso menestys, mutta ei herättänyt kiinnostusta isoissa levy-yhtiöissä. Lopulta yhtye kiinnitettiin paikalliseen Mörkö Recordsiin, jonka kautta se julkaisi EP-levyn Sing When You Are Copulating (2001). Yhtye kuitenkin lopetti yhteistyön Mörkö Recordsin kanssa, koska levy-yhtiöllä ei ollut varaa rahoittaa täyspitkää studioalbumia. Lopulta "Sing When You Are Copulating" kuitenkin päätyi Sony BMG -levy-yhtiön käsiin, jonka kanssa yhtye solmi levytyssopimuksen. Vuonna 2002 yhtye pääsi tekemään ensimmäistä studioalbumiaan, Beat The Odorantsia, joka julkaistiin vuonna 2003. Albumi myi kultaa ja pääsi yhtye ensimmäiselle täyspitkälle kiertueellekin. Kuitenkin albumi jäi toistaiseksi viimeisimmäksi studioalbumiksi yhtyeen ja BMG:n yhteistyön kanssa. Muut julkaisut olivat pelkkiä singlejulkaisuja.


title: The Odorants

text: 2003 yhtye julkaisi singlet "This Night" ja "Late Night Call" BMG:n kautta, jonka jälkeen purki levytyssopimuksen väliaikaisesti levy-yhtiön kanssa. 2004 yhtye alkoi kirjoittaa materiaalia uudelle albumilleen, ja materiaalin kirjoittaminen kesti vuoden 2005 loppuun. 2006 yhtye pääsi studioon tekemään toista albumiaan, Counting Wolvesia. Yhtye oli solminut levytyssopimuksen Moby Disc levy-yhtiön kanssa. Yhtye oli kierrellyt ympäri Suomea. Counting Wolves albumista tuli paljon taitavampi eepos kuin ensimmäisestä studioalbumista. Yhtyeen jäsenet olivat jo ensimmäisellä studioalbumilla kuvitelleet olevansa oikeita muusikkoja, ja että he osaavat tehdä kaikkea mahdollista. Counting Wolves oli paljon onnistuneempi ja hiotumpi että tarkempi kokonaisuus jo pelkästään albumina. Bändin välillä ei ollut yhtään riitoja, kuten ennen ensimmäistä albumia oli ollut. Kokoonpano toimi erityisesti hyvin yhtyeenä. Yhtye pääsi vuonna 2007 albumin julkaisun myötä "Counting Tour 2007-2008" kiertueelle.


title: The Odorants

text: Yhtye lopetti vuonna 2009. Se palasi vuonna 2013 yhden keikan ajaksi.


title: Super Tele

text: Super Tele on lapsille suunnattu jalkapalloa muistuttava pallo.


title: Super Tele

text: Se syntyi Italiassa kesäkuussa vuonna 1972 yrittäjän ajatuksesta tehdä taloudellinen ja kestävä pallo.


title: Super Tele

text: Super Teleä myytiin samana vuonna lelukaupoissa, mistä tulikin saman tien menestys, mikä johtui pääosin edullisesta hinnasta, joka teki jalkapallon pelaamisen mahdolliseksi kaikille halukkaille.


title: Super Tele

text:
Super Teleä valmistettiin aluksi valkoisena, jossa oli mustia viisikulmioita, kuten Telstarin palloissa, joita käytettiin vuoden 1970 maailmanmestaruuskisoissa. Mustien kuusikulmioiden lisäksi pallossa oli teksti "Made in Italy".
Myöhemmin palloja alettiin valmistaa myös sini- ja punamustina muistutuksena Italian tärkeimpien jalkapalloseurojen: Juventuksen, Interin ja AC Milanin väreistä.


title: Super Tele

text: Kustannusten pienentämiseksi Super Telet pakattiin vain muoviseen verkkoon.


title: Super Tele

text: Super Telen ominaisuuksiin kuului se, että pallolla oli tapana leijailla ja liikkua tuulen mukana. Oikein kovien potkujen seurauksena pallo saattoi jopa haljeta kahtia, tehden pallon molemmista osista käyttökelvottomia.


title: Super Tele

text: Super Telen hinnan laskemiseksi siitä tehtiin erittäin kevyt. Pallon lentorataa oli vaikea määrittää, koska tuuli ja pallon keveydestä johtuva aerodynaamisuus sallivat pallon liikkua vapaasti. Toisaalta pallon keventäminen teki pallosta sopivan leikkimielisiin jalkapallo-otteluihin, koska se vähensi loukkaantumisriskiä.


title: Super Tele

text: Pallon huono puoli oli se, että materiaalin keveys teki siitä erittäin helposti puhkeavan, mikä yhdessä heppoisen venttiilin kanssa vähensi pallon ikää huomattavasti.


title: Heinz Berggruen

text: Heinz Berggruen (5. tammikuuta 1914 Berliini – 23. helmikuuta 2007 Pariisi) oli saksalainen taidekauppias ja keräilijä, joka perusti Berggruenin museon Berliiniin.


title: Heinz Berggruen

text: Berggruen muutti natsien hallitsemasta Saksasta Yhdysvaltoihin vuonna 1936. Hän opiskeli Berkeleyn yliopistossa ja vuonna 1939 hänestä tuli San Franciscon modernin taiteen museon apulaisjohtaja. Valmistellessaan Diego Riveran näyttelyä museoon hän tutustui Frida Kahloon, jonka kanssa hänellä oli lyhyt romanssi.


title: Heinz Berggruen

text: Sodan jälkeen Berggruen tutustui Pablo Picassoon Pariisissa. Picasso piti Berggruenista, josta tuli hänen taidevälittäjänsä. Oltuaan 60 vuoden ajan maanpaossa Berggruen palasi Saksaan ja perusti Berliiniin taidemuseon, joka sijaitsee vastapäätä Charlottenburgin linnaa. Hän myi kallisarvoisen taidekokoelmansa nimelliseen hintaan Preussin kulttuuriperintöä vaalivalle säätiölle. Tästä hyvästä Berggruen palkittiin Berliinin kunniakansalaisuudella ja Saksan liittovaltion ansioristillä. Myös Charlottenburgissa sijaitseva aiemmin kenraali Erich Hoepnerin mukaan nimetty lukio nimettiin uudelleen Heinz Berggruenin kunniaksi.


title: Kuolleen miehen kirjeet

text: Kuolleen miehen kirjeet (, translit. "Pisma mjortvogo tšeloveka") on Konstantin Lopušanskin ohjaama dystopiaan sijoittuva neuvostoliittolainen post-apokalyptinen tieteiselokuva, joka valmistui vuonna 1986. Elokuva sijoittuu kylmän sodan aikana ajankohtaiseen ydintalven aiheeseen. Elokuva on saanut useita palkintoja elokuvajuhlilla vuosina 1986-1987.


title: Kuolleen miehen kirjeet

text: Tietokonevirheen vuoksi syttyneen ydinsodan jälkeen kaupungin asukkaat asuvat bunkkereissa. Kaupunki on tuhoutunut ja saastunut radioaktiivisista aineista. Ulkona riehuu ydintalven hyytävä myrsky ja ihmiset liikkuvat ulkona vain välttämättömissä tapauksissa suojapuvuissa ja kaasunaamareissa.


title: Kuolleen miehen kirjeet

text: Päähenkilö on Nobel-palkittu professori Larsen, joka asuu museon bunkkerissa ja yrittää auttaa muita selvinneitä aikuisia ja lapsijoukkoa. Professori kirjoittelee mielessään kirjeitä todennäköisesti kuolleelle pojalleen Erikille selvitäkseen. Hän on pettynyt, että tiede, jolle hän on uhrannut koko elämänsä, johti katastrofiin. Professorin lisäksi museon bunkkerissa on hänen vaimonsa Anna sekä tämän eloonjääneet työtoverit, museon työntekijät. Jokainen heistä käsittelee katastrofia omalla tavallaan. Toiset luovuttavat, toiset kirjoittavat kirjeitä tuleville maan asukkaille, toiset suunnittelevat maanalaista elämää ja uskovat ihmisen pystyvän sopeutumaan mihin tahansa olosuhteisiin.


title: Kuolleen miehen kirjeet

text: Monet ihmiset kuolevat säteilyyn. Myös professori saa kuolettavan annoksen säteilyä ja kuolee lopulta. Hän ei kuitenkaan suostu uskomaan, että elämä maapallolla olisi tuhottu, vaan pyrkii selvittämään, onko koko maailma tuhoutunut ja mitkä ovat mahdollisuudet elollisen materiaalin selviämiseen ydinkatastrofin jäljiltä. Hän opettaa hänen huolehdittaviksi jätetyille orpolapsille, että toivoa aina on ja lähettää heidät matkaan.


title: Kuolleen miehen kirjeet

text: Elokuva päättyy suojavarusteisten lasten kulkueeseen halki pimenevän maailman. Monet kriitikot sanovat kulkueen symboloivan yli kaiken pahan henkiin jäävää toivonkipinää... joskin esitetään myös epäilys ovatko lapset sittenkin kuin Brueghelin Sokeat-maalauksen hahmot, jotka vain seuraavat yhtä sokeaa johdattajaansa...


title: Kuolleen miehen kirjeet

text: Kuolleen miehen kirjeet voidaan luokitella post-apokalyptiseksi dystopiaksi, koska se kuvaa hypoteettista maailmaa ydinsotakatastrofin jälkeen. Elokuva varoittaa ydinaseista ja havainnollistaa, miten voi käydä, jos nykyajan tiede asettaa tavoitteeksi luoda aseita, joilla pystytään tuhoamaan koko maailma. Mustavalkoisessa kuvassa on hieman keltaista sävyä, joka korostaa liekkejä ja kurjuutta. Vaikka kuvaus sijoittuukin tulevaisuuteen, sen voi hyvin kuvitella tapahtuvan nykyisyydessä.


title: Kuolleen miehen kirjeet

text: Elokuvassa sodanaikainen kontrolli on erittäin vahva, kaikki noudattavat määräyksiä, valvonta on tehokasta ja käskyjen rikkomisesta seuraa kuolema. Ihmisiä kelpuutetaan pelastettavaksi eli keskusbunkkeriin ainoastaan tietyin kriteerein, näin esimerkiksi orpolapset, sairaat ja vanhat ihmiset eivät bunkkeriin pääse. Siellä heitä odottaa "syvä konservointi" eli pitkäksi ajaksi (30, 50 vuodeksi tai ikuisiksi ajoiksi) sulkeminen maan alle.


title: Kuolleen miehen kirjeet

text: Tieteen merkitys on elokuvassa keskeisessä roolissa. Sen lisäksi että päähenkilö on tiedemies, joka pyrkii selvittämään ihmiskunnan eloonjäämismahdollisuutta, myös muut häntä ympäröivät henkilöt pohtivat hyvin syvällisesti tieteen merkitystä, ihmiskunnan arvoja, tuhoa ja luovat katseen tulevaisuuteen kirjoittamalla tuleville maan asukkaille lähetteet / kirjeet. Tieteen arvo on kuitenkin vähäistä, sillä mustassa pörssissä tieteen sanakirjat ovat arvossa vain sen vuoksi, että ne palavat tulessa pidempään.


title: Kuolleen miehen kirjeet

text: Uskonnon merkitys nousee myös esille. Elokuvassa eräs henkilö suunnittelee maanalaiseen maailmaan uudenlaista uskontoa, jossa käskyjä olisivat: vihaa lähimmäistä, vihaa kaikkia, vihaa itseäsi. Toiset taas ovat sitä mieltä, että ydinsota johtui vain siitä, että kaikki oli etukäteen suunniteltu ja ennustettu apokalypsissa, eikä näin ollen ihmisellä ollut mitään tehtävissä. Ihmiskunta oli alun alkaen tuhoon tuomittu. Toisaalta päähenkilö pyrkii tieteen avulla todistamaan, että elämä jatkuu, hän opettaa orpolapsille, että maailma ei ole kuollut. Hän lähettää lapset matkaan ja tämä symbolisoi tietynlaista toivoa toivottomuuden keskellä.


title: Kuolleen miehen kirjeet

text: Kirjeitä on yhteensä neljä. Ne ovat muodoltaan professorin ajatuksia, joita hän vain mielessään sanelee Erik-pojalleen. Vaikka kirjeet ovat osoitettu Erikille, ne ovat professorin keino jäsentää omia ajatuksia ja pyrkivät selittämään nykyisen tilanteen ja käsittelemään katastrofin syyt ja seuraukset. Ensimmäisessä kirjeessä hän käsittelee uutta ajanlaskuyksikköä – hämärää, koska maailmasta on kadonnut erilaisuus. Lisäksi hän kertoo, miten hänet ja hänen vaimonsa löytää museon bunkkerista ja välittää vaimonsa kuulumiset.


title: Kuolleen miehen kirjeet

text: Toisessa kirjeessä hän kertoo omista peloistaan, jotka juontavat juureensa lapsuuteen. Lapsuudesta asti hän näki nimittäin painajaisunen, jossa juna ajoi häntä takaa, mutta hän itse ei pystynyt liikuttamaan jäseniään. Välillä hän samanaikaisesti sekä ajoi sitä junaa, että oli jäädä sen alle. Pahimmassa painajaisessa hän näki Erik-poikansa seisovan kiskoilla. Junaa käytetään tässä allegoriana tieteelle, joka pyrkii aina eteenpäin, mutta samalla tuhoaa kaiken tiellään ja tässä tapauksessa koko maailman ja maapallon tulevaisuuden.


title: Kuolleen miehen kirjeet

text: Seuraavassa kirjeessään hän ilmoittaa ratkoneensa tunnissa Briggsin yhtälön, johon hänen yliopistollaan oli mennyt kolmekymmentä vuotta. Hän valittaa, että häneltä puuttuu tieteellisiä lähteitä, joiden avulla hän olisi pystynyt laskemaan elämän jatkuvuuden todennäköisyyden. Hän kertoo myös toisesta unesta, jossa hän ei juonut kokonaan soodavettä lasistaan. Tätä soodavettäkin voisi ajatella allegoriana sille, että professori ei ehtinyt tehdä kaikkea elämässään, eikä ehtinyt kyllä moni muukaan ydinsodan tultua.


title: Kuolleen miehen kirjeet

text: Viimeisessä kirjeessään professori selittää perheriidan, jonka Erik oli joutunut todistamaan joskus kauan sitten. Hän kertoo, että hänen ja hänen vaimonsa välillä oli aina rakkautta. Lopuksi hän toteaa pyrkivänsä seuraamaan omaa tavoitettaan ja pyytää Erikiä pysymään kanssaan.


title: Kuolleen miehen kirjeet

text: Elokuvan ilmestyminen osui samaan vuoteen kuin Tšernobylin ydinvoimalaonnettomuus. Tämä osittain johti mm. elokuvan suureen menestykseen. Elokuva sai useita palkintoja:


title: Paakarin painajainen

text: Paakarin painajainen () on järjestyksessään viides Wallace ja Gromit -elokuva (2008).


title: Paakarin painajainen

text: Elokuvassa Wallace ja Gromit ovat perustaneet leipomon ja toimittavat tuotteitaan ovelta ovelle. Eräänä päivänä Wallace pelastaa tukevan naisen ja tämän koiran, jotka olivat vähällä joutua polkupyöräonnettomuuteen. Wallace alkaa tapailla naista, mutta Gromitille alkaa selvitä ikäviä asioita naisen taustasta.


title: Selkäydinkanava

text: Selkäydinkanava eli selkärangankanava () alkaa kallonpohja niska-aukosta ("foramen magnum") ja loppuu ristiluun alueelle lantiossa.


title: Selkäydinkanava

text: Selkäydinkanavassa on ydinjatkoksesta alkava selkäydin, joka ulottuu kallonpohjasta suurin piirtein ensimmäisen lannenikaman alueelle. Siitä alaspäin selkäydinkanavassa on selkäydinhermoja lantion alueelle ristiluunkanavaan saakka. Selkäydinkanavassa selkäydintä ja selkäydinhermoja ympäröi nestevaippa, joka on aivoselkäydinnestettä. Aivoselkäydinnestettä rajoittaa muun muassa kovakalvo ("dura mater"), jonka ulkopuolelle jäävät selkärangan luiset osat ja pehmytosat.


title: Luettelo Pepe Ahlqvistin kappaleista

text: Tämä on luettelo Pepe Ahlqvistin levyttämistä kappaleista aakkosjärjestyksessä. Listassa on sekä Ahlqvistin omien levyjen kappaleet että myös hänen muiden levyillä laulamansa laulut.


title: Kaularanka

text: Kaularanka on selkärangan ylin osa, joka ylhäällä kannattelee luista pääkalloa ja alaosastaan jatkuu rintarankana.


title: Kaularanka

text: Kaularanka muodostuu seitsemästä nikamasta ja kuudesta välilevystä, jotka liittyvät toisiinsa nivelsiteiden ja nivelpintojen välityksellä.


title: Kaularanka

text: Kaularangan vasemmalla ja oikealla reunalla kulkee nikamavaltimot osittain luisten nikamavaltimokanavien sisällä.


title: Kaularanka

text: Kaularangan tukevuus syntyy nikamista, välilevyistä ja kaarinivelistä. Lihaksisto koordinoi nikamien liikettä ja asentoa ja näin vaikuttaa tukevuuteen.


title: Kaularanka

text: Kaularangan keskellä on selkäydinkanava, jossa sijaitsee selkäydin.


title: Seppo Saario

text: Seppo Ilmari Saario (s. 10. toukokuuta 1938 Helsinki) on suomalainen ammattisijoittaja, kirjailija ja entinen yritysjohtaja.


title: Seppo Saario

text: Saario syntyi toimitusjohtaja Sulo Ilmari Saarion ja pankkivirkailija Helmi Kaarina Jokisen perheeseen. Hänen puolisonsa vuodesta 1993 on Kristina Elin Maj-Lise Wiren. Saario valmistui ekonomiksi Helsingin kauppakorkeakoulusta vuonna 1961 ja suoritti MBA-tutkinnon Columbian yliopistossa vuonna 1966. Saario on työskennellyt seuraavissa yrityksissä:


title: Seppo Saario

text: Saario on saavuttanut Suomessa pörssigurun maineen muun muassa suosittujen sijoittamiskirjojen ja Pörssisäätiön verkkosivuilla pitämänsä "Saarion pörssiliigan" kautta. Suomen Ekonomiliitto SEFE on palkinnut vuodesta 2006 lähtien "Seppo Saario –kilpailussa" erityisen ansiokkaan Suomessa kolmen edellisen vuoden aikana julkaistun rahoitusmarkkinoita käsittelevän väitöskirjan tekijän 20 000 euron palkinnolla.


title: Friedrich Karl Klausing

text: Friedrich Karl Klausing (24. toukokuuta 1920 München – 8. elokuuta 1944 Plötzenseen vankila, Berliini) oli saksalainen upseeri ja natsihallinnon vastaisen heinäkuun 20. päivän salaliiton jäsen toisen maailmansodan aikana.


title: Friedrich Karl Klausing

text: Palveltuaan Hitler-Jugendissa ja valtakunnan työpalvelussa Klausing liittyi Saksan armeijaan 1938. Hän osallistui Puolan offensiiviin syksyllä 1939 ja Ranskan valtaukseen kevät-kesällä 1940 yleten upseeriksi. Hänet palkittiin myös 1. luokan rautaristillä. Hänet siirrettiin itärintamalle, jossa hän haavoittui vaikeasti Stalingradin taistelussa. Toivuttuaan hän jäi Saksaan esikuntaupseeriksi.


title: Friedrich Karl Klausing

text: Menetettyään uskonsa Adolf Hitleriin ja natsihallintoon Klausing osallistui Kreisaun piirinä tunnettuun upseerien ja virkamiesten vastarintaliikkeeseen, johon hänet värväsi Fritz-Dietlof von der Schulenburg. Heinäkuussa 1944 Klausing oli eversti Claus von Stauffenbergin mukana esiintyen tämän adjutanttina, kun tämä etsi sopivaa tilaisuutta Hitlerin henkeä vastaan kohdistuneelle attentaattiyritykselleen. Epäonnistuneiden tilaisuuksien jälkeen Stauffenberg räjäytti pommin 20. heinäkuuta 1944 Hitlerin Itä-Preussin päämajassa. Hitler säilyi hengissä ja salaliitto kukistettiin. Klausing tuomittiin natsien kansantuomioistuimessa ja hirtettiin metallivaijeriin 8. elokuuta 1944 yhdessä monien muiden salaliittolaisten kanssa. Teloitukset filmattiin Hitlerin katseltavaksi.


title: Sankkerit

text: Sankkerit on ryhmä seksitauteihin kuuluvia tartuntatauteja. Ryhmään sisältyy kaksi tautia:


title: Huittisten Lihapojat

text: Huittisten Lihapojat oli suomalainen vuosina 1948–2001 toiminnassa ollut lihanjalostusyhtiö. Se perustettiin Laviassa vuonna 1948.


title: Huittisten Lihapojat

text: Yhtiön toimitilat sijaitsivat Huittisissa ja Raumalla. Huittisten Lihapojat oli aikoinaan Huittisten kaupungin yksi suurimpia työnantajia, joka työllisti noin 200 työntekijää.


title: Huittisten Lihapojat

text: Huittisten Lihapoikien valmistamia tuotteita olivat erilaiset lihanjalostus- ja einestuotteet, kuten muun muassa makkarat, kinkut ja hampurilaiset. Tuotemerkkejä olivat muun muassa Ocel, Balanssi, Gourmét, Prima ja Jyrki.


title: Huittisten Lihapojat

text: Yhtiö toi markkinoille vuoden 1999 alussa ensimmäisenä maailmassa makkaran, joka auttaa alentamaan veren kolesterolia. Makkaran raaka-aineisiin sekoitettiin rypsiöljyä, mikä paransi sen rasvakoostumusta.


title: Huittisten Lihapojat

text: Vastaavanlaisia tuotteita alettiin kehittelemään, mutta tuotteen vähäisen kysynnän takia, yhtiö joutui supistamaan tuotevalikoimaa.


title: Huittisten Lihapojat

text: Lihajaloste Korpela valmistaa nykyään joitakin Huittisten Lihapoikien aikaisia tuotteita, kuten "Kartanon napakat" -nakkeja.


title: Huittisten Lihapojat

text: Yhtiö hakeutui huhtikuussa 2001 konkurssiin taloudellisten ongelmien takia, johon liittyi muun muassa pahentunut velkaantuminen. Selvitystilaan sen ajoi lopulta alkuvuodesta 2001 tapahtunut raaka-ainekustannusten reipas nousu, jota ei saatu siirrettyä tuotteiden hintoihin.


title: Huittisten Lihapojat

text: Yhtiölle etsittiin mahdollista jatkajaa, mutta sitä ei löytynyt. Loppujen lopuksi yhtiöllä oli velkaa 70 miljoonaa markkaa. 10. toukokuuta 2001 olivat työntekijät töissä viimeistä kertaa.


title: Huittisten Lihapojat

text: Huittisten Lihapojat on tehnyt yhteistyötä muun muassa Tampereen Ilveksen kanssa. Yhtiö haki näkyvyyttä muun muassa joukkueen pelikypäristä.


title: Catherine Disher

text: Catherine Wilder Disher (s. 22. kesäkuuta 1960 Montréal, Québec) on kanadalainen Gemini-palkittu näyttelijä, joka tuli tunnetuksi televisiosarjasta "Forever Knight" esitettyään tohtori Natalie Lambertia. Samaan aikaan hän oli myös Jean Greyn äänenä piirrossarjassa "X-Men".


title: Catherine Disher

text: Vuosien 2008–10 aikana Disher näyteli Maggie Nortonia televisiosarjassa "Raja – the Border". Vuoden 2008 jälkeen hän on näytellyt Martha Tinsdalea seitsemässä "The Good Witch" elokuvassa ja niiden jälkeen tuotetussa "Good Witch" televisiosarjassa.


title: Reinhard Gehlen

text: Reinhard Gehlen (3. huhtikuuta 1902 – 8. kesäkuuta 1979) oli saksalainen kenraalimajuri toisen maailmansodan aikana.


title: Reinhard Gehlen

text: Hän syntyi roomalaiskatoliseen perheeseen kirjakaupanpitäjän pojaksi. Hän liittyi Weimarin tasavallan asevoimiin Reichswehriin 1920 ja natsi-Saksan armeijan esikuntakouluun 1935. Gehlen palveli yleisesikunnassa 1935–1936. Vuonna 1939 hänet ylennettiin majuriksi. Toisessa maailmansodassa hänestä tuli ensin marsalkka Walther von Brauchitschin adjutantti. Seuraavaksi Gehlen siirrettiin Franz Halderin esikuntaupseeriksi. Heinäkuussa 1941 hänet ylennettiin everstiluutnantiksi.


title: Reinhard Gehlen

text:
Hänet nimitettiin Saksan maavoimien esikunnan 12 osaston päälliköksi, huhtikuussa 1942. Osaston nimi oli "Fremde Heere Ost" suomeksi "Itäiset vieraat armeijat".
Joulukuussa 1944 hänet ylennettiin kenraalimajuriksi ja hän sai tehtäväkseen puna-armeijan taistelutaktiikoita koskevien tiedustelutietojen kokoamisen. Tämä teki hänestä hyvin arvokkaan vangin länsiliittoutuneille sodan jälkeen. Sodan lopussa kuvatut mikrofilmit haudattiin Alpeille ja Gehlen itse antautui länsiliittoutuneille Baijerissa.


title: Reinhard Gehlen

text: Gehlen toimi sodan jälkeen niin sanotun Gehlen-organisaation johtajana, joka suoritti vakoiluoperaatioita Neuvostoliiton miehitysalueilla. Gehlenistä tuli vuonna 1956 perustetun Länsi-Saksan tiedustelupalvelun Bundesnachrichtendienstin päällikkö, missä tehtävässä hän palveli vuoteen 1968 asti.


title: Ernst Busch

text: Ernst Busch (6. heinäkuuta 1885 – 17. heinäkuuta 1945) oli saksalainen sotamarsalkka toisen maailmansodan aikana.


title: Ernst Busch

text: Hän oli syntynyt Essen-Steelessä Saksassa. Hän liittyi Preussin armeijaan vuonna 1904. Hän otti osaa ensimmäiseen maailmansotaan länsirintamalla. Hän jäi armeijaan sodan jälkeen ja vuonna 1930 hänet ylennettiin everstiluutnantiksi ja hän sai komentoonsa 9. jalkaväkirykmentin.


title: Ernst Busch

text: Hän palveli Wilhelm Listin alaisena Puolan offensiivissa 1939 ja seuraavana vuonna länsirintamalla hän johti 16. armeijaa. Hän ansaitsi palveluksestaan rautaristin ritariristin tammenlehvillä ja miekoilla. Hän otti seuraavaksi osaa operaatio Barbarossaan. 8. syyskuuta 1941 hänen 16. armeijansa valtasi Demjanskin ja otti osaa Leningradin piiritykseen. Venäläisten vastahyökkäyksistä huolimatta hänen miehensä pitivät rintamalinjan Staraja Russassa. Tämän uroteon johdosta hänet nimitettiin sotamarsalkaksi. Hän komensi Saksan keskustan armeijaryhmää 1943 ja 1944. Vuoden 1944 katastrofaalisen tappion jälkeen Adolf Hitler erotti hänet ja nimitti tilalle marsalkka Walther Modelin. Hänet kutsuttiin uudestaan palvelukseen vuonna 1945.


title: Ernst Busch

text: Hän sai komentoonsa armeijaryhmän ja taisteli länsirintamalla Kurt Studentin laskuvarjojoukkojen kanssa brittikenraali Bernard Montgomeryn joukkoja vastaan. Hän yritti pysäyttää tämän etenemisen Saksaan. Busch antautui briteille 3. toukokuuta 1945. Hän kuoli englantilaisten sotavankeudessa heinäkuussa 1945.


title: Canal Street (Manchester)

text: Canal Street sijaitsee Manchesterissä, Englannissa, Rochdalen kanavan varrella Sackville Parkia vastapäätä (53°28′40″N 2°14′08.25″W). Canal Street on kaupungin gay-elämän keskus, ja sen varrella on lukuisia yökerhoja, kahviloita, ravintoloita ja kauppoja.


title: Canal Street (Manchester)

text: Manchester ja Canal Streetin alue on suosittu gayturistien matkakohde etenkin vuotuisten pride-festivaalien aikana, ja se sai julkisuutta alkuperäisessä brittiläisessä televisiosarjassa "Älä kerro äidille".


title: Alison Sealy-Smith

text: Alison Sealy-Smith (s. 1959, Barbados) on kanadalainen näyttelijä, joka tunnetaan parhaiten televisiosarjasta "Street Legal".


title: Alison Sealy-Smith

text: Sealy opiskeli psykologiaa Mount Allison yliopistolla New Brunswickissa, Kanadassa, jonka jälkeen hän siirtyi työskentelemään teatterin pariin. Vuonna 1997 Sealy palkittiin Dora Mavor Moore -palkinnolla vuonna 1997 näytelmässä Djanet Sears. Sitä ennen hän tuli tunnetuksi Kanadassa "Street Legal" -televisiosarjan myötä, jossa hän esiintyi vuosien 1987–1994 aikana. Lisäksi vuonna 1992 Sealy korvasi Iona Morrisin X-Menissa, joka toimi sarjan ensimmäisissä jaksoissa Stormin äänenä. Sittemmin Sealy on esiintynyt niin televisiosarjoissa kuin elokuvissa.


title: The Great Lost Kinks Album

text: The Great Lost Kinks Album on The Kinksin vuonna 1973 julkaistu kokoelma-albumi. Materiaali koostuu ennenjulkaisemattomista kappaleista sekä muista harvinaisuuksista vuosilta 1966–1970.


title: The Great Lost Kinks Album

text:
A-puoli
B-puoli


title: Koskuen koulu

text: Koskuen koulu on peruskoulu Kurikan kunnassa, entisen Jalasjärven kunnan alueella Koskuen kylässä, Koskutjärven rannalla. Vuonna 2010 koulussa on 51 oppilasta ja kolme opettajaa sekä luokat 1.–6. Koulunjohtajana toimii Jaana Korkiamäki.


title: Koskuen koulu

text: Vuonna 1886 Jalasjärven kuntakokouksessa päätettiin perustaa Koskuen koulu, vaikka Jalasjärven pohjoisosassa sijaitsevan Luopajärven kylän asukkaat vastustivatkin sitä, sillä he totesivat koskuelaiset liian sivistymättömiksi, ettei koulu saisi kylästä oppilaita kuitenkaan. Koulunkäynti alkoi syksyllä 1887 Ala-Seilon päärakennuksessa. Rakennuksessa oli myös opettajan asunto. Kouluun kirjoittautui yhteensä 38 oppilasta ensimmäisenä syksynä. Jo ennen kevättä osa ilmoittautuneista lopetti opintonsa. Koskuen koulun ensimmäinen opettaja oli nimeltään Henrik Iivar Westerlund.


title: Koskuen koulu

text: Ensimmäisen talven aikana Koskutjärven rantaan, Iisakki Majan maista erotetulle alueelle alettiin tuoda rakennustarpeita omaa koulurakennusta varten. Rakennus valmistui vuonna 1888 ja lokakuussa se vihittiin käyttöön. Uusi koulurakennus oli kuitenkin talvella kylmä eikä täyttänyt opettaja Westerlundin toiveita. Koulun tontille valmistuivat lisäksi sauna ja ulkorakennus. Seuraavan kesän tultua koulun seiniä tilkittiin, huoneita paperoitiin sekä lattiat otettiin ylös.


title: Koskuen koulu

text: Koskuen koulussa oli aluksi oppilaita lapsista jo aikuisiksi katsottaviin nuoriin. Tästä seurasi opettajalle harmia, koska nämä nuoret eivät enää käyneetkään koulussa eikä heitä voinut liiemmin kovistellakaan. Vuonna 1890 Koskuen koulusta sai päästötodistuksen vain kaksi oppilasta. Opettaja Westerlund perusti kylään helmikuussa 1891 laulu- ja keskustelukerhon. Samoihin aikoihin keskusteltiin lisäksi olisiko mahdollista saada kylään oma lainakirjasto. Kirjasto kylään myös saatiin. Koskuen koulu ei toiminut syyslukukaudella 1892 lainkaan. Vuonna 1917 oppilaita koulussa oli 57 ja koulutarkastaja kehottikin koulua hankkimaan toisenkin opettajan koululle. Vuonna 1936 koulu sai kolmannenkin opettajan, kun alakoulu siirtyi toimimaan Alatalon tupaan. Tammikuussa 1959 Koskuen koululle vihittiin uusi koulurakennus. Tosin koulua oli pidetty rakennuksessa jo koko syyslukukauden.


title: Koskuen koulu

text: Koskuen kansakoulusta tuli Koskuen ala-aste, kun siirryttiin peruskouluun. Vuonna 1976 kouluun siirtyivät lakkautetun Seilon koulun oppilaat ja vuonna 2000 puolestaan lakkautetun Ylivallin koulun oppilaat siirtyivät Koskuen kouluun.


title: Alphonse de Lamartine

text: Alphonse Marie Louis de Prat de Lamartine (21. lokakuuta 1790 Mâcon – 28. helmikuuta 1869 Pariisi) oli ranskalainen kirjailija, runoilija ja poliitikko. Hänet tunnetaan omaelämäkerrallisesta runosta "Le Lac" ("Järvi"), joka kuvaa polttavaa rakkaussuhdetta rakastavaisten välillä rakkauden riistämän miehen näkökulmasta. Lamartine tunnettiin taitavana ranskankielisen runomitan käyttäjänä. Hän oli yksi harvoista runoilijoista, joka toimi myös politiikassa.


title: Alphonse de Lamartine

text: Lamartine syntyi Burgundin maakunnassa ranskalaiseen aatelisperheeseen. Hänen vanhempansa kasvattivat hänet hartaaksi katolilaiseksi , mutta hän kääntyi myöhemmin panteismiin kirjoittaessaan teoksiaan "Jocelyn" ja "La Chute d'un ange". Vuonna 1847 hän kirjoitti teoksen "Histoire des Girondins" ylistyksenä Girdonistiselle puolueelle.


title: Alphonse de Lamartine

text: Lamartine työskenteli Italiassa Ranskan suurlähetystössä 1825–1828. Vuonna 1829 Ranskan akatemia myönsi hänelle kunniajäsenyyden. Hänet valittiin edustajainkamarin jäseneksi ja hän oli lyhyen aikaa hallituksen jäsenenä vuoden 1848 helmikuun vallankumouksen aikana. Hän toimi Ranskan ulkoministerinä 24. helmikuuta – 11. toukokuuta 1848. Maan väliaikainen johtaja Jacques-Charles Dupont de l’Eure siirsi ikääntymisensä vuoksi suurimman osan työtehtävistään Lamartinelle, josta tuli väliaikaishallituksen korkeimmista virkamiehistä koostuneen toimeenpanevan komission jäsen.


title: Alphonse de Lamartine

text: Poliittisella urallaan Ranskan toisessa tasavallassa hän johti työtä kuolemantuomion ja orjuuden poistamiseksi, ja oli myös mukana perustamassa lyhytaikaiseksi jäänyttä kansallista työpajaohjelmaa. Hänen poliittinen katsomuksensa oli demokraattinen ja pasifistinen. Lamartine menetti kannattajansa, jotka eivät hyväksyneet hänen hillittyä kantansa. Hän osallistui presidentinvaaleihin 10. joulukuuta 1848, mutta ei pystynyt saavuttamaan riittävää kannatusta. Pian tämän jälkeen hän vetäytyi politiikasta ja keskittyi kirjoittamiseen.


title: Alphonse de Lamartine

text: Lamartine vietti loppuelämänsä köyhyydessä ja elättääkseen itsensä julkaisi kuukausittain kirjoituksia nimellä "Cours familier de littérature".


title: Alphonse de Lamartine

text: Lamartinen väitetään olleen ensimmäinen romanttisia runoja kirjoittanut ranskalainen runoilija, vaikka Charles-Julien Lioult de Chênedollé kehitteli romanttista runoutta samaan aikaan. Lamartinen runot olivat myös tärkeä vaikutin Paul Verlainelle ja symbolisteille.


title: Pikkupussikaniini

text: Pikkupussikaniini ("Macrotis leucura") on Australiassa elänyt, mutta todennäköisesti jo sukupuuttoon kuollut nisäkäs. Se eli mantereen sisäosien aavikoilla, mutta hävisi 1900-luvun puolivälissä. Laji löydettiin vasta vuonna 1887.


title: Pikkupussikaniini

text: Pikkupussikaniini oli lähisukulaistaan isopussikaniinia pienempi ja sen turkki oli värittömämmäm kellanruskea. Lajin ruumiinpituus oli 20-27 ja painoa oli 300-450 grammaa. Hännän pituus oli noin 15 senttiä. Vatsapuoli oli selkäpuolta vaaleampi ja häntä valkoinen, joka vastasi 70 prosenttia ruumiinpituudesta. Muutoin se muistutti suuresti sukulaislajiaan.


title: Pikkupussikaniini

text:
Pikkupussikaniinia on tavattu vain Australian keskiosien aavikoilla. Sitä on löydetty Etelä-Australiasta ja Pohjoisterritorion alueilla Gibsonin- ja Ison Hiekka-Aavikon alueelta.
Sen elinympäristöä olivat hiekkaiset ja saviset aavikot,Triodia-suvun"spinifex"-ruohomättäät, joissa saattoi olla myös harvakseltaan puita ja pensaita.


title: Pikkupussikaniini

text: Pikkupussikaniinin elintavoista on vain vähän tietoa. Ne muistuttivat erittäin paljon isopussikaniinia. Se oli yöaktiivinen ja vietti päivät kolossaan. Se eli yksin tai pareittain. Mahanäytteiden perusteella se söi enimmäkseen eläinravintoa. Ravinto koostui termiiteistä, muurahaisista, juurista ja koisokasvien siemenistä. Poikasia syntyi kerralla yleensä kaksi.


title: Pikkupussikaniini

text: Pikkupussikaniini harvinaistui nopeasti 1900-luvulla. Se johtunee turkismetsästyksestä ja vierasperäisten nisäkäspetojen kuten kettujen ja villikissojen saalistuksesta, sekä kaniinien aiheuttamasta kilpailusta ja elinympäristön tuhoamisesta. Mahdollisesti myös tulenhallinta haittasi sen menestystä.


title: Pikkupussikaniini

text: Viimeinen varma havainto elävästä eläimestä on vuodelta 1931 läheltä Cooncherietä Etelä-Australian koillisosasta. Vuonna 1967 löydettiin kiilapyrstökotkan pesästä pikkupussikaniinin kallo, jonka ikää ei kuitenkaan tiedetä. Aboriginaalien mukaan laji eli vielä 1960-luvulla.


title: Robert Bernardis

text: Robert Bernardis (7. elokuuta 1908 Innsbruck – 8. elokuuta 1944 Plötzenseen vankila, Berliini) oli itävaltalainen upseeri, joka osallistui toiseen maailmansotaan Saksan armeijassa. Hän oli mukana myös Adolf Hitleriä ja natsihallintoa vastaan suunnatussa heinäkuun 20. päivän salaliitossa.


title: Robert Bernardis

text: Sotakorkeakoulun jälkeen luutnantti Bernardis aloitti sotilasuransa Linzissä. Hän hyväksyi uuden hallinnon varauksella, kun Itävalta liitettiin Saksaan 1938. Kuitenkin toisen maailmansodan alettua Bernardis muutti mielensä todistettuaan saksalaisten julmuuksia valloitetuilla alueilla. Bernardis siirrettiin yleisesikuntaan toukokuussa 1942. Hänestä tuli yksi vastarintaliikkeen jäsenistä.


title: Robert Bernardis

text: Eversti Claus von Stauffenberg yritti surmata Hitlerin räjäyttämällä pommin Hitlerin päämajassa Sudenpesässä 20. heinäkuuta 1944. Tietämättä Hitlerin jääneen eloon Bernardis antoi ensimmäiset käskynsä yrittääkseen saada vallankaappauksen liikkeelle. Salaliitto kuitenkin epäonnistui ja siihen osallistuneet pidätettiin. Bernardis tuomittiin nopeasti kuolemaan kansantuomioistuimessa. Hänet hirtettiin monien muiden tovereidensa lailla teräsvaijerilla Plötzenseen vankilassa elokuussa 1944. Teloitukset filmattiin Hitlerin käskystä hänen katseltavakseen.


title: Robert Bernardis

text: Myös Bernardisin perhe vietiin kostoksi keskitysleirille, josta he kuitenkin selvisivät hengissä.


title: Sébastien Ogier

text: Sébastien Ogier (s. 17. joulukuuta 1983 Gap) on ranskalainen ralliautoilija ja kuusinkertainen ralliautoilun maailmanmestari.


title: Sébastien Ogier

text: Ogier on myös voittanut junioreiden MM-sarjan vuonna 2008 Citroënin C2-ralliautolla. Sarjan voiton myötä hänestä tuli nuorten ralliautoilun historian kuudes maailmanmestari. Ogierin kartanlukijana toimii hänen maanmiehensä Julien Ingrassia.


title: Sébastien Ogier

text: Voitettuaan juniorien maailmanmestaruuden kaudella 2008, Ogier kiinnitettiin WRC-pääluokkaan ajamaan muutamia MM-ralleja Citroën C4 WRC -autolla.


title: Sébastien Ogier

text: Kaudella 2009 Ogier ajoi koko MM-sarjan Citroën Junior Teamin C4 WRC:llä. Paras sijoitus oli Akropolis-rallin toinen sija ja seuraavalla kaudella hän ajoi uransa avausvoiton Portugalin rallissa. Palkintona hyvistä otteistaan, Ogier nostettiin Citroënin ykköstiimiin kauden 2010 soraralleissa.


title: Sébastien Ogier

text: Vuodeksi 2011 Ogierista tuli ykkösteamin kuljettaja kaikissa ralleissa. Hän sijoittui kauden avauskilpailussa Ruotsissa neljänneksi Fordin Mikko Hirvosen voittaessa kilpailun. Meksikossa Ogier keskeytti kärkipaikalta ulosajon seurauksena ja hänen tallikaverinsa Sébastien Loeb voitti kilpailun. Portugalissa Ogier voitti ja Loeb oli toinen.


title: Sébastien Ogier

text: Jordanian rallissa Ogier ajoi voittoon MM-sarjan historian pienimmällä voittomarginaalilla, 0,2 sekunnin erolla Jari-Matti Latvalaan. Sardiniassa Ogier jäi neljänneksi Loebin, Hirvosen ja Petter Solbergin taakse. Argentiinassa Ogier johti ennen päätöspäivää lähes 44 sekunnin erolla, mutta vaurioitti autoaan kaadossa sen verran, että takaa tulleet Loeb ja Hirvonen pienensivät eroa jatkuvasti ja ohittivat Ogierin viimeisellä erikoiskokeella. Kreikassa Ogier ajoi voittoon ennen Loebia. Tässä vaiheessa kautta tallikaverien välit alkoivat jo kiristyä, kun molemmat halusivat vain voittaa.


title: Sébastien Ogier

text: Heinäkuun lopussa Suomessa Loeb ja Ogier taistelivat kisan voitosta, kunnes Ogier kärsi rengasrikon ja jäi kolmanneksi. Saksassa Ogier ajoi voittoon Loebin rengasrikon seurauksena katkaisten näin Loebin yhdeksän vuoden mittaisen voittoputken Saksan rallissa. Australiassa molemmat Citroënit keskeyttivät avauspäivänä, mutta jatkoivat kilpailua. Päätöspäivänä Ogier määrättiin pysähtymään kymmeneksi minuutiksi erikoiskokeelle, jotta Loeb nousisi MM-pisteille. Tästä kiukkuisena Ogier hiljensi tahallaan vauhtia Power Stagella, jotta ei saisi pisteitä.


title: Sébastien Ogier

text: Ranskan rallissa Ogier voitti ja nousi vain kolmen pisteen päähän MM-sarjan kärjessä olleesta Loebistä. Kataloniassa Ogier keskeytti moottoriongelmiin ja menetti mahdollisuuden maailmanmestaruuteen. Päätöskisassa Ogier ajoi ulos jo torstaina, mutta nousi 11:nneksi ja sai 3 pistettä Power Stagen voitosta.


title: Sébastien Ogier

text: Kauden 2011 päätteeksi Ogier jätti Citroënin ja hän allekirjoitti sopimuksen MM-sarjaan uutena tallina kaudeksi 2013 tulleen Volkswagenin kanssa. Vuonna 2012 Ogier ja kaksinkertainen maailmanmestari Carlos Sainz testasivat tallin uutta Volkswagen Polo R WRC -autoa, ja lisäksi Ogier ajoi täyden MM-sarjan Škodan S2000-luokan autolla. Tallikaverikseen kaudelle 2013 hän sai Fordilta lähteneen Jari-Matti Latvalan.


title: Sébastien Ogier

text: Ogier ajoi ensimmäisen voiton uudella autolla jo kauden 2013 toisessa kilpailussa Ruotsissa. Hänestä tuli samalla kilpailun historian toinen ei-pohjoismainen voittaja entisen tallikaverinsa Sébastien Loebin jälkeen. Volkswagenin debyyttikausi osoittautui muutenkin menestykseksi, ja Ogier varmisti uransa ensimmäinen maailmanmestaruuden jo kauden kolmanneksi viimeisessä kilpailussa, kotimaassaan Ranskassa.


title: Sébastien Ogier

text: Voitollaan Australian rallissa 2015 Ogier varmisti uransa kolmannen perättäisen rallin maailmanmestaruuden vaikka kautta oli jäljellä vielä kolmen osakilpailun verran. Talli vetäytyi pois MM-sarjasta kauden 2016 loputtua.


title: Sébastien Ogier

text: Brittitalli M-Sport teki joulukuussa 2016 sopimuksen kaudesta 2017 Ogierin kanssa. Hänen tallikaverinaan ajoi englantilainen Elfyn Evans ja suomalainen lupaus Teemu Suninen. Ogier varmisti viidennen peräkkäisen maailmanmestaruutensa toiseksi viimeisessä rallissa Walesissa lokakuussa 2017. Ogier ajoi myös kauden 2018 samassa tallissa.


title: Peter Yorck von Wartenburg

text: Peter Graf Yorck von Wartenburg (13. marraskuuta 1904 Klein-Öls, Elsass, Saksa – 8. elokuuta 1944 Plötzenseen vankila, Berliini) oli saksalainen virkamies, upseeri, armeijan tiedustelun Abwehrin virkailija ja natsihallintoa vastaan suunnatun heinäkuun 20. päivän salaliiton jäsen.


title: Peter Yorck von Wartenburg

text: Yorck von Wartenburg valmistui lakitieteen opinnoista 1930. Hän työskenteli asianajajana ja Weimarin tasavallan aikaisen Saksan itäosia varten perustetun kehitysprojektin parissa. Vuonna 1934 hänestä tuli hallintovirkailija Breslauhin ja hinnoittelukomissaarin toimiston virkailija vuonna 1936.


title: Peter Yorck von Wartenburg

text: Yorck von Wartenburg oli vakaumuksellinen demokraatti, joka kieltäytyi liittymästä natsipuolueeseen. Tästä syystä häntä ei enää ylennetty vuoden 1938 jälkeen. Yorck von Wartenburg liittyi vastarintaliikkeeseen, jonka jäseniä olivat hänen serkkunsa Berthold ja Claus von Stauffenberg. Yorck von Wartenburg oli Helmuth von Moltken ohella yksi Kreisaun piirinä tunnetun vastarintajärjestön perustajajäsenistä.


title: Peter Yorck von Wartenburg

text: Hitlerin henkeä vastaan suunnattu salaliitto kuitenkin epäonnistui. Salaliittolaiset pidätettiin ja tuomittiin nopeasti kuolemaan natsien kansantuomioistuimessa Volksgerichtshofissa. Yorck von Wartenburg hirtettiin yhdessä monien muiden salaliittolaisten kanssa Berliinin Plötzenseen vankilassa elokuussa 1944. Teloitus filmattiin Hitlerin käskystä hänen katseltavakseen.


title: Kaija Siikala

text: Kaija Siikala (s. 16. maaliskuuta 1932 Kemi) on suomalainen näyttelijä, ohjaaja ja teatterinjohtaja. Hänelle myönnettiin 1995 Suomen Teatterijärjestöjen Keskusliiton kultainen kunniamerkki.


title: Exist†trace

text: Exist Trace (usein kirjoittettuna exist†trace) on japanilainen J-rock-yhtye. Kokoonpano perustuu kokonaan naisista, jotka ovat kotoisin Tokiosta, Japanista. He perustivat yhtyeen toukokuussa 2003. Tähän päivään mennessä yhtye on julkaissut 4 singleä, 4 EP:tä, yhden levyn ja yhden kokoelmalevyn. Exist Trace on myös vieraillut kahdella muulla albumilla ja yhdellä Live DVD:llä muutaman muun yhtyeen kanssa. Exist Trace julkaisi uuden levun 21. lokakuuta 2009, nimeltään Ambivalent Symphony. Vuonna 2008 yhtye kiersi Eurooppaa Black:list yhtyeen kanssa. He esiintyivät muun muassa Pariisissa, Berliinissä, Helsingissä ja Brysselissä.


title: Arckanum

text: Arckanum on ruotsalainen Johan "Shamaatae" Lahgerin vuonna 1993 perustama black metal -projekti, jonka sanoitukset kertovat satanismista ja magiasta.


title: Michael Edens

text: Michael Edens on yhdysvaltalainen televisiokäsikirjoittaja, joka on kirjoittanut jaksoja animaatioihin 1980-luvulta lähtien. Hän on muun muassa käsikirjoittanut jaksoja animaatioihin, kuten The Real Ghost Busters, Pilipalipilotit, Turtles – mutanttikilpikonnat, X-Men, Hämähäkkimies, Street Fighter, Sabrina, UBOS Loitsukirja, He-Man ja Trollz.


title: Michael Edens

text: Myös hänen veljensä Mark Edward Edens on televisiokäsikirjoittaja.


title: Mark Edward Edens

text: Mark Edward Edens on yhdysvaltalainen televisiokäsikirjoittaja, joka on kirjoittanut jaksoja animaatioihin ja näytelmäsarjoihin 1980-luvulta lähtien. Hän on muun muassa käsikirjoittanut jaksoja animaatioihin, kuten Challenge of the GoBots, The Real Ghost Busters, Tikun ja Takun pelastuspartio, Pilipalipilotit, Turtles – mutanttikilpikonnat, X-Men ja He-Man. Edens on käsikirjoittanut jaksoja näytelmäsarjoihin Yön kuumuudessa ja Viinitila Falcon Crest.


title: Mark Edward Edens

text: Myös hänen veljensä Michael Edens on televisiokäsikirjoittaja. Kaksikko on käsikirjoittanut useita animaatioita yhdessä. He muun muassa kirjoittivat suurimman osan 1990-luvun X-Men-piirrossarjan jaksot.


title: Saksan keisarikunnan 105. jalkaväkidivisioona

text: 105. jalkaväkidivisioona () oli Saksan keisarillisen armeijan joukko-osasto ensimmäisen maailmansodan aikana.


text: 105. jalkaväkidivisioona perustettiin 5. toukokuuta 1915. Se oli osa uusien keväällä 1915 perustettujen jalkaväkidivisioonien aaltoa. Divisioona osallistui taisteluihin Balkanilla ja myöhemmin länsirintamalla. Se hajotettiin sodan jälkeen keväällä 1919.